Tuesday, 04.16.2013, 12:00\nپه‌یامنیری کوردستانپۆست/ هه‌ولێر\nسه‌رچاوه‌یه‌ک له نێو پاراستنی هه‌ولێر ئه‌م به‌یانییه پێی راگه‌یاندین، که بنه‌ماڵه‌ی بارزانی له داڕشتنی پلانێکدان، بۆ ئه‌وه‌ی زۆرترین هاوڵاتی له هه‌ولێر کۆبکه‌نه‌وه به ناوی رێپێوانه‌وه داوابکه‌ن، مه‌سعود بارزانی وه‌ک سه‌رۆکی هه‌رێم هه‌ڵبژێرێته‌وه. بیرۆکه‌ی ئه‌م پلانه‌ش له‌وه‌ی جه‌مال عه‌بدوڵناسره‌وه سه‌رچاوه ده‌گرێت، که کاتی خۆی له ساڵی 1967دا رێپیوانێکی جه‌ماوه‌ری له میسر رێکخرا داوای نوێبوونه‌وه‌یان بۆ جه‌مال عه‌بدولناسر کرد که جارێکی دیکه بکرێته‌وه به سه‌رۆک، هه‌رچه‌نده جه‌مال عه‌بدولناسر به سه‌رۆکێکی نه‌ته‌وه‌یی عه‌ره‌ب ناسرابوو، به‌ڵام به‌هۆی تێکشکاندنی له شه‌ری قه‌ناڵی سویس، و سه‌رنه‌که‌وتنی له پرۆژه‌ی یه‌مه‌ن و یه‌کێتیی له‌گه‌ڵ سوریادا، که‌مێک پێگه‌ی له‌ناو سوپا و سیاسییه‌کاندا له‌قیی بوو، بۆیه بۆ هه‌ڵبژاردنه‌وه‌ی وه‌ک سه‌رۆک پێویستی به پاڵپشتی جه‌ماوه‌ر هه‌بوو، مه‌سعود بارزانیش ده‌یه‌وێت به‌و شێوه‌یه چاو له جه‌مال عه‌بدولناسر بکات، له هه‌مانکاتدا وا له رای جیهانیی و ناوخۆ بگه‌یه‌نێت گوایه جه‌نابی بۆ خۆی نایه‌وێت ببێته‌وه به‌سه‌رۆک به‌ڵام ئه‌وه‌تانێ خه‌ڵکی وازی لێناهێنن و ده‌ڵێن ئێمه هه‌ر تۆمان وه‌ک سه‌رۆک ده‌وێت.\nسه‌رچاوه‌که‌ی نێو پاراستنیش، ئه‌وه‌شی ئاشکرا کرد، که ئیستا ده‌زگای پاراستن له هه‌وڵی ئه‌وه‌دایه هه‌موو فه‌رمانبه‌ر، پۆلیس، ئاسایش، زێڕه‌ڤان، ده‌زگا حیزبییه‌کان ئاگاداربکاته‌وه، که خۆیان و که‌سوکاره‌کانیشان ده‌بێت بۆ ئه‌و رێپیوانه خۆیان ئاماده بکه‌ن، هه‌ر که‌سێک ئه‌مه نه‌کات و خۆی بدزێته‌وه گه‌وره‌ترین سزا ده‌درێت. چونکه پلانی پاراستن بۆ ئه‌م ریپێوانه ئه‌وه‌یه، که بیگه‌یه‌ننه ئاستێک له خۆپیشاندانه‌کانی ئامێد که‌متر نه‌بێت، تا ئه‌و هیمایه‌ش بده‌ن گوایه جه‌نابی سه‌رۆکی هه‌رێمیش جه‌ماوه‌رێکی زۆری له‌گه‌ڵدایه. بۆیه ئه‌و سه‌رچاوه‌یه وتی هیوادارم به راگه‌یاندنی ئه‌م هه‌واڵه ئه‌و هه‌وڵه‌ی پاراستن و بنه‌ماڵه‌ی بارزانی که‌له کوردستانپۆستدا بڵاوکرایه‌وه به‌ڵکو هه‌وڵه‌که‌یان پوچه‌ڵ بێته‌وه و ئه‌وه سه‌رنه‌گرێت.\nدیسان سه‌رچاوه‌یه‌کی دیکه له نێو مه‌کته‌بی سیاسیی پارتی دیموکراتی کوردستان ئه‌وه‌ی بۆ ئاشکراکردین، که له هه‌موو حاڵه‌تێکدا کاک مه‌سعود هه‌ر ده‌بێت ببێته‌وه به سه‌رۆک، ئه‌گه‌ر رێپیوانی بۆ بکرێت، یان نا، حیزبه‌کان ده‌نگی پێبده‌ن، یان نه‌یده‌ن!، خه‌ڵکی نارازیی بێت، یان دژی بێت، تازه کاک مه‌سعود هه‌ر سه‌رۆکه و بڕایه‌وه! گرنگ ئه‌وه‌یه ئێمه ئه‌و پۆسته ناده‌ین به هیچ لایه‌ن و که‌سایه‌تییه‌کی تر.\nله‌سه‌ر دۆلاری ژێر زه‌مینه‌کان، هێرۆی برایم ئه‌حمه‌د لێپرسینه‌وه له مه‌لا به‌ختیار ده‌کات\nشەڕە قسە لە نێوان مەلا بەختیار و کۆسرەت رەسوڵ روو دەدات\nمه‌سعود بارزانی هه‌ڕه‌شه له یه‌کێتیی ده‌کات


راگەیاندنی مەكتەبی سیاسی ی.ن.ك ساڵیادی دەرچوونی كوردستانی نوێ پیرۆز دەكات\n1301 جار بینراوە\nبەڕێزان سەرنوسەر و نوسەران و ڕۆژنامەنووسانی كوردستانی نوێ\nبەسڵاوێكی گەرمەوە، پیرۆزبایی یادی بیست و شەش ساڵەی دەرچوونی یەكەم ژمارەی ڕۆژنامەی كوردستانی نوێ، لەئێوەی بەڕێزو تەواوی نوسەران و ڕۆژنامەنووسان و كارمەندان و خوێنەرانی ئازیزی كوردستانێ نوێ دەكەین.\nكوردستانی نوێ، جگە لەوەی وەك یەكەم ڕۆژنامە ڕۆژانەی كوردی، شانازییەكی گەورەیە بۆ رۆژنامەگەری كوردی‌و یەكێتی، لەهەمان كاتدا، رۆژنامەیەكی سەنگین و هاوسەنگ و پابەند بە پڕەنسیپەكانی یەكێتی و پیشەیی بوون و ئاكاری كاری ڕۆژنامەنووسیە.\nكوردستانی نوێ، قوتابخانەی پێگەیاندن و برەودان بووە بە توانا‌و ئەزموونی رۆژنامەنووسی، خزمەتێكی بەرچاوی بە كوردەواری و كوردایەتی كردووە، چاوەروانین بۆ ساڵی داهاتووش، بە لەبەرچاوگرتنی ئەركە نوێیەكان و هەڵومەرجی گۆڕاوی كوردستان و ناوچەكە، بەرنامەرێژی بكەن، بۆ ئەوەی كوردستانی نوێ هەمیشە پێشەنگ بێت لەخزمەتكردندا.\nدووبارە پیرۆزەو سەركەوتووبن.\nنوری مالكی : بیروڕامان لە رابردوو و داهاتوودا لەگەڵ پارتیدا هاوبەش بووە\nشاڵاو کۆسرەت رەسوڵ،پێشوازی لە بەرپرسی راهێنەرە بیانییەکان لەهەرێمی کوردستان دەکات\nزۆربوونی حاڵەتەكانی دزی هاوڵاتیانی سۆران و ڕەواندزی دووچاری ترس و دڵەڕاوكێ كردووە\nدوای كۆبوونەوەی وەفدی باڵای پارتی لەگەڵ نوری مالكی ئێستا وەفدەكە لەگەڵ عەممار حەكیم لە كۆبوونەوەدایە\nکۆمیتەی ڕێکخستی ئەڵمانیا پرسە بۆ هەڤاڵ عادل موراد دادەنێت\nوردەكاری رێورەسمی هێنانەوە‌و بەخاكسپاردنی تەرمی هەڤاڵ عادل موراد (13996 جار بینراوه)\nعەلاوی بە یەك مەرج لەگەڵ موقتەدا سەدر رێكدەكەوێت (7896 جار بینراوه)\nبومه‌له‌رزه هه‌رێم و ئێران ده‌هه‌ژێنێت (7501 جار بینراوه)\nدوای كۆبوونەوەی وەفدی باڵای پارتی لەگەڵ نوری مالكی ئێستا وەفدەكە لەگەڵ عەممار حەكیم لە كۆبوونەوەدایە (7251 جار بینراوه)\nسبەینێ وەفدێكی باڵای ی.ن.ك دەگاتە بەغدا (5206 جار بینراوه)\nوەزارەتی دارايی مووچەی مانگی 3 دابەشدەكات (64431 جار بینراوه)\nبافڵ تاڵەبانی : یەكێتی نابێت پاشكۆی هیچ حزبێك بێت و دەبێت خاوەن بڕیاری خۆمان بین (51096 جار بینراوه)\nسبەینێ ئەم شوێنانە مووچە وەردەگرن (28576 جار بینراوه)\nگریانەكەی م.عەلی پەرلەمان و دڵخۆشی و گۆرانیەكەی غازی كەركوكی (26436 جار بینراوه)\nقوباد تاڵەبانی: پابەندیی خۆم بە زیندوو هێشتنەوەی هەردوو رێبازی مام و كاكە نەوە دووپات دەكەمەوە (24256 جار بینراوه)\nلاهور شێخ جەنگی پەیامێك لەسەر ڕەوشی ئەمنی سلێمانی بڵاو دەكاتەوە (39146 جار بینراوه)\nڕوونكردنەوەی مەكتەبی سیاسی لەسەر پڕوپاگەندەی هێرشی عەسكەری و دۆخی كەركووك (38786 جار بینراوه)


کوردیپێدیا - ئاکۆیان\n🏰 ئاکۆیان | پۆل: شوێنەکان | زمانی بابەت: 🏳 کوردیی ناوەڕاست\nگەڕەگێکی گوندنشینە لە شارۆچکەی ڕەواندوزڕەواندوز سەر بە پارێزگای هەولێرهەولێر.\n#ڕەواندوز | #هەولێر |\n2. 👁 بنمێردە\n3. 👁 بنەکاول\n4. 👁 بیرو\n5. 👁 بیشوک\n6. 👁 بێ نوریان\n7. 👁 بێخاڵ\n8. 👁 بەر زێوە\n9. 👁 بەرسرین\n10. 👁 پیرسوان\n11. 👁 پیرسوانی نوێ\n12. 👁 پێش مەنجەڵ\n13. 👁 جندیان\n14. 👁 جنیراوە\n15. 👁 خلکان\n16. 👁 زێوە (ڕەواندوز)\n17. 👁 ساوسێوک\n18. 👁 سەران\n19. 👁 گەروانی خواروو\n20. 👁 گەلی سەرا\n21. 👁 لوغان\n22. 👁 میراجیان\n23. 👁 هەوارەکۆن\n24. 👁 کانی مندەر\n25. 👁 کەرەک\n➕ ئەم بابەتە لەلایەن: (جوان عومەر ئەحمەد)ەوە لە: Jul 12 2019 8:11PM تۆمارکراوە


ئافرەتان ئاگاداری ئەم 7 نەخۆشییە بن\nئەڵوەند كوێستانی 03/09/2021 - 08:43 هەواڵ/تەندروستی\nئافرەتان لە تەمەنیاندا، ڕووبەڕووی چەندین جۆر نەخۆشی دەبنەوە، بەشێك لە نەخۆشییەكانیان كە لە ویست و خواستی خۆیان بەدەرەو لەگەڵ هەستكردن بەم حەوت جۆر نەخۆشییە، پێویستیشە بە وریاییەوە مامەڵەیان لەگەڵدا بكرێت، چونكە بە پشتگوێخستنی، زیانی زۆر زیاتری دەبێت.\n(دكتۆرە سارا عومەر ڕەشان) خاوەنی بۆرد لە نەخۆشی ژنان و زایاندن، ئەو حەوت جۆرە نەخۆشییە بۆ ژنان ڕوون دەكاتەوە گەر لە جەستەتدا هەبوو دەبێت خانمان زوو چارەسەری بكەن:\n1. میزكردنی زۆر: ئەمە ڕەنگە پەیوەستبێت بە بوونی كێشە لە گورچیلەت، هەندێك كاتیش بەهۆی ناهاوسەنگی هۆرمۆنەكانە، گەر ڕۆژانە لە (4 – 10) جار زیاتر میزت كرد كێشە هەیەو پێویستە پشكنین بكەیت.\n2. لەدەستدانی كێش: لەدەستدانی كێش بە شێوەیەكی لەناكاوو خێرا مەترسیدارە، ڕەنگە بەهۆی شەكرە یاخود شێرپەنجەوە بێت، بۆیە پێویستە پشكنین بكەیت.\n3. موو لە ناوچەی بێ موو: هاتنی موو لەو ناوچانەی كە لە بنەڕەتدا مووی لێ نایەت، نیشانەیە بۆ ناهاوسەنگی هۆرمۆن، بۆیە پێویستە پشكنینی هۆرمۆنەكان بكەیت.\n4. خوێن پاش تەمەنی چۆڕبەست و لەسككەوتن (بێهیوایی): كاتێك دەچیتە تەمەنی لەسككەوتن و چۆڕبەستەوە (بێهیوایی)، گەر لە ناوچەی زێ خوێنت هەبوو، ڕەنگە هێما بێت بۆ ئازارپێگەیشتن یان شێرپەنجەو پێویستە پشكنین بكەیت.\n5. گۆڕانی لەناكاوی قەبارەی مەمك: ئەمە یەكەم نیشانەی شێرپەنجەی مەمكە، بۆیە بەر لەوەی لوو دروستبكات پێویستە پشكنین بكەیت.\n6. دەردراویی نائاسایی: ڕەنگە هەوكردن زێ و پزدان هەوی كردبێت؛ ئەوكات پێویستی بە سەردانی پزیشك دەبێت.\n7. سووڕی مانگانەی بەخوڕ: ڕەنگە بەهۆی بۆماوەیی، یان خۆڕەتاندن (خۆماندووكردنی زۆر)، یان هەوكردنی منداڵدانەوە بێت و پێویستی بە پشكنین دەبێت.\nدكتۆرە سارا عومەر لە كۆتاییدا ئامۆژگاری ئافرەتان دەكات كە پێویستە بە وریاییەوە مامەڵە لەگەڵ ئەو حاڵەتانەدا بكەن و پشتگوێی نەخەن، كە هەستیان كرد بە هەر گۆڕانكارییەك، سەردانی پزیشكی پسپۆڕ بكەن بۆ دڵنیابوونەوە لە تەندروستییان.


چوار هاووڵاتیی کورد بە تەقەی هێزە نیزامییەکان لە سنووری "دۆڵەبیـ"ـی مەریوان بریندار بوون\nشەممه 31ی بانەمەڕ 2722\nئیبراهیم تاریمورادی بۆ جێبەجێکردنی حوکمی زیندانەکەی بانگهێشت کرا ئارمین شەریفە و هاوژینەکەی لەلایەن هێزە ئەمنییەتییەکانەوە دەسبەسەر کران سۆعدا خەدیرزادە کۆتایی بە مانگرتنەکەی خۆی هێنا هاووڵاتییەک لە شاری پیرانشار لەلایەن هێزە ئەمنییەتییەکانەوە دەسبەسەر کرا حەوت ئەندامی کەمپەینی "ژیانەوەی کوردستان" بە زیندان مەحکووم کران دایک و کچێک و سێ هاووڵاتیی تر لە شاری بانە دەسبەسەر کران سەلاح ئازادی چالاکی سێنفیی مامۆستایان بانگهێشتی دادگای ئینقلابی مەریوان کرا ماڵی "موزەفەر ساڵح‌نیا" پشکێندرا و "گوڵنار قەدیم‌خانی" بانگهێشتی ئیتلاعاتی سپا لە سنە کرا کۆڵبەرێک بە تەقەی هێزە نیزامییەکان لە سنووری بانە بریندار کرا کۆڵبەرێک لە بەرزاییەکانی سنووری نەوسوود بریندار بوو\n13:34 - 22 بانەمەڕ 2722\nئەمڕۆ پێنجشەممە ٢٢ی بانەمەڕ، چوار هاووڵاتیی کورد بە ناوەکانی "ئەیووب پیرووزی" تەمەن ٢٨ ساڵ کوڕی فەتاح، "ئەبووبەکر فەتاحی" تەمەن ٣٥ ساڵ کوڕی محەممەد، "دانا پیرووزی" تەمەن ٢٥ ساڵ کوڕی عەتا و "ئەیووب پیرووزی" تەمەن ٣٦ ساڵ کوڕی عەبدوڵڵا خەڵکی گوندی "سەردۆشـ"ـی مەریوان بە تەقەی هێزە نیزامییەکانی حکوومەت لە سنووری "دۆڵەبی" پێکران.\nبە وتەی سەرچاوەیەکی ئاگادار، هێزە نیزامییەکان بەبێ ئاگادارکردنەوەی پێشوو و لە مەودایەکی کورتدا تەقەیان لەو چوار هاووڵاتییە کردووە.\nئەو سەرچاوەیە هەروەها ئەوەشی خستە ڕوو، هێزە نیزامییەکان پاش تەقەکردن لەو چوار هاووڵاتییە دەستیان بەسەر مەڕوماڵاتەکەی ئەوانیان گرتووە.\nسەرچاوەی ئاگاداری کوردپا هەروەها ئەوەشی خستە ڕوو، هاووڵاتییەکی دیکە بە ناوی "کارۆ سەدیقی یەمەنی" خەڵکی گوندی "سەردۆشـ"ـی مەریوان لەلایەن هێزە ئەمنییەتییەکانەوە دەسبەسەر کراوە.\nبرینداربووەکانی ئەو ڕووداوە بۆ چارەسەریی پزیشکی ڕەوانەی ناوەندێکی دەرمانیی مەریوان کراون.\nئیبراهیم تاریمورادی بۆ جێبەجێکردنی حوکمی زیندانەکەی بانگهێشت کرا\n19:06 - 31 بانەمەڕ 2722\nئارمین شەریفە و هاوژینەکەی لەلایەن هێزە ئەمنییەتییەکانەوە دەسبەسەر کران\n18:56 - 31 بانەمەڕ 2722\nسۆعدا خەدیرزادە کۆتایی بە مانگرتنەکەی خۆی هێنا\n12:13 - 31 بانەمەڕ 2722\nدەرەجەدارێکی هێزەکانی ئەرتش لە کرماشان کۆتایی بە ژیانی خۆی هێنا\n11:56 - 30 بانەمەڕ 2722


محەمەد تۆفیق عەلاوى سەرقاڵى ئامادەکاریەکانە بۆ تاقیکردنەوەى کۆتایی بۆ تێپەڕاندنى کابینەکەى لە پەرلەمان، ئەم ئەرکەش خاڵى نییە لە کێشە و ناکۆکیە سیاسیەکان و سەرچاوەیەکیش پلانى ناوبراو بۆ تێپەڕاندنى کابینەکەى ئاشکرا دەکات، ئەمەش لەکاتێکدا کورد و سونە کابینەکە بە شێوەیەکی نافەرمی ڕەتدەکەنەوە و ڕۆژ لە دواى ڕۆژ گوتارە توندەکانیان لە هەڵکشاندایە.\nزۆرینەى کوتلە سونى و کوردیەکان حکومەتەکەى عەلاوى ڕەتدەکەنەوە ئەوەش بەهۆى پشتگوێخستنى داواکارى و بۆچونەکانیان و کاتژمێر دواى کاتژمێر پێشکەشکردنى حکومەتى نوێ لە پەرلەمان نزیک دەبێتەوە و وتارى کوتلە سونى و کوردیەکانیش توندتر دەبێت.\nسەرچاوەیەکى سیاسى ئاگادار بۆ “ناس” ئاماژەى بەوەدا، پلانى عەلاوى بۆ تێپەڕاندن حکومەتەکەى بەهەمان ئەو پلانە دەبێت کە عادل عەبدولمەهدى، سەرۆکوەزیرانى دەستلەکارکێشاوە جێبەجێى کرد بۆ تێپەڕاندنى کابینەکەى، ئەویش تەواوکردن و تێپەڕاندنى نیوەى کابینەکەیەتى و هێشتنەوەى ئەو وەزارەتانەى کێشەیان لەسەرە یان ئەو وەزارەتانەى کورد و سونە پێیان وایە پشکى خۆیانە.\nسەرچاوەکە ئەوەشى وت، ئامانجى پلانەکە هەڵمژینى توڕەیى سونە و کورد و شەقامیشە، تیمەکەى عەلاوى پێى وایە تێپەڕاندنى نیوەى کابینەکەى و هێشتنەوەى وەزارەتەکانى تر هیوایەک دەداتە کوتلە کورد و سونیەکان کە ئەو وەزارەتانە هیچ نەبێت هەندێکیان بەدەستبهێنن، بەتایبەتى کە چەند ئاماژەیەک لە عەلاویەوە بۆ ئەو کوتلانە هەیە، بەتایبەتى لە بابەتى گفتوگۆکردن لەگەڵیاندا و پشتگوێنەخستنى داواکاریەکانیان و وەرگرتنى بۆچونیان لە کابینەى نوێ.\nبەپێى وتەى هەمان سەرچاوە، تیمەکەى عەلاوى بیر لە تێپەڕاندنى 12 یاخود 13 وەزارەت دەکاتەوە لە هەنگاوى یەکەمدا کە زۆرینەى وەزارەتە شیعیەکانن کە گڵۆپى سەوزیان بۆ داگیرساوە بۆ دانانى سەربەخۆکان بۆ ئیدارەدانیان.\nچاودێرانى سیاسى پێیان وایە، پەنابردن بۆ ئەو پلانە هاوکار دەبێت بۆ هێورکردنەوەى بارودۆخى ئێستا بەڵام دوو ئەگەر هەیە ئەوانیش، یەکەم کودەتاى عەلاوى بەسەر ئەو کوتلانەدا لەدواییدا و پشتگوێخستنى داواکاریەکانیان یاخود جێبەجێکردنى هەندێکیان، لەوانەشە ئەو کوتلانە داواى گرەنتى لە عەلاوى بکەن بۆ بەدەستهێنانى وەزارەتەکانیان تا دەنگ بە کابینەکەى بدەن.\nئەگەرى دوەمیش ئەوەیە، ئەو پلانە پڕە لە مەترسى چونکە لەوانەیە کوتلە شیعیەکان بیر لەوە بکەنەوە کە دواخستنى بەشێکى کابینەکە ئامانج لێى پێدانى چەند وەزارەتێک بێت بە سونە و کورد، چونکە کوتلە شیعیەکان مەرجیان بۆ عەلاوى ئەوە بووە کە کورد و سونەش وەزارەت وەرنەگرن، ئەوەش واتاى ئەوەیە کوتلە شیعیەکان لەسەرەدا دەبن بۆ بەرهەڵستى کردنى کابینەکەى عەلاوى پێش ئەوەى لەدایک بێت.\nعەلاوى پێى وایە، ئەو ڕێچکەیە فشارەکان لەسەرى کەمدەکاتەوە و پشتگیرى کوتلە شیعەکانیش لەدەست نادات لەتێپەڕاندنى کابینەکەى، کە ئەوەش بەردى بناغەى پێکهاتە حکومیەکەیەتى و تێپەڕاندنى وەزارەتەکانى تر لەدواییدا شتێکى سروشتیە.\n"وادەى هێرشەکە نزیکە"


باسى سێ یه‌م : كۆیله ئازاد كردن | ماڵپەڕی بەهەشت\nhome navigate_before فیقهی شەریعەت navigate_before میرات و وه‌سیه‌ت و ئازاد كردن navigate_before باسى سێ یه‌م : كۆیله ئازاد كردن\nباسى سێ یه‌م : كۆیله ئازاد كردن\nبەروار: 2020/08/18سەردارن: 251نوسەر: دەستەیەک لە زانایان ، وەرگێرانی مامۆستا على خان\nباسى سێ یه‌م : كۆیله ئازاد كردن، و نوسراو له‌گه‌ڵ كردن و ئازاد كردن له‌دوای خۆ «العِتْق، والكِتَابَة، والتَّدْبِير»\nپرسى یه‌كه‌م: پێناسه‌ی ئازادكردن، وشه‌رعی بونی، وفه‌زڵه‌كه‌ى، وحیكمه‌ت له شه‌رعی بونی:\n1- پێناسه‌ی «العتق»:\nله زماندا به كه‌سره‌ى عه‌ینه‌كه وسكونی تائه‌كه: ئازادكردن وڕزگاربونه، له‌و قسه‌یه وه‌رگیراوه كه ئه‌ڵێ: «عَتَق الفرس= وڵاخه‌كه ئازاد بو» ئه‌گه‌ر پێش بكه‌وێت، و«عتَق الفَرْخ= جوجه‌ڵه‌كه ئازاد بو» ئه‌گه‌ر بفڕێ وسه‌ر به‌خۆ ونجاتی ببێت. له شه‌رعیشدا: بریتیه له ئازادكردنی گه‌ردن وڕزگاركردنی له كۆیلایه‌تی وله ژێر خاوه‌ندارێتی لای بده‌یت، ئازادی بۆ چه‌سپاندنی.\n2- به‌ڵگه‌كانی شه‌رعی بونی:\nبنه‌ما له‌مه‌ڕ شه‌رعی بونی ئازادكردن: قورئان وفه‌رموده وكۆ ده‌نگیه؛ سه‌باره‌ت به قورئان: فه‌رمایشته‌كه‌ى خوایه : ﴿فَتَحْرِيرُ رَقَبَةٍ﴾ [النساء:92]، «ئه‌وا كۆیله‌یه‌ك ئازاد بكه‌ن»، هه‌روه‌ها خواى گەورە ئه‌فه‌رموێ: ﴿فَتَحْرِيرُ رَقَبَةٍ مِنْ قَبْلِ أَنْ يَتَمَاسَّا﴾ [المجادلة:3] «ئه‌وا كۆیله‌یه‌ك ئازاد بكه‌ن پێش جوت بون».\nسه‌باره‌ت به سوننه‌تیش: له ئه‌بو هوره‌یره‌وه ـ رضي الله عنه ـ ئه‌ڵێ: له په‌یامبه‌ری خواوه ـ صلی الله علیه وسلم ـ ( 1): «مَنْ أَعْتَقَ رَقَبَةً أَعْتَقَ اللهُ بِكُلِّ عُضْوٍ مِنْهَا عُضْوًا مِنْ أَعْضَائِهِ مِنَ النَّارِ حَتَّى فَرْجَهُ بِفَرْجِهِ» «هه‌ر كه‌س گه‌ردنێك ئازاد بكات، ئه‌وا خوا به هه‌ر ئه‌ندامێكی ئه‌و كۆیله ئه‌ندامێكی ئه‌م له ئاگر ڕزگار ده‌كات، ته‌نانه‌ت دامێنی به دامێنی». ئوممه‌تیش كۆكن له سه‌ر ئه‌وه‌ى ئازادكردن دروست ئه‌بێت، وبه‌نده له خواوه پێی نزیك ده‌بێته‌وه.\nئازادكردن له باشترین نزیكبونه‌وه‌كان ومه‌زنترین په‌رستنه‌كانه، له‌به‌ر ئه‌و ده‌قانه‌ى له‌م باره‌وه هاتون، وه‌ك فه‌رمایشته‌كه‌ى خوا : ﴿فَكُّ رَقَبَةٍ﴾ [البلد:13] «به‌نده‌یه‌ك ئازاد بكه‌ن» یانی: ڕزگاركردنی كه‌سه‌كه له كۆیلایه‌تی، ئه‌م ئایه‌ته‌ش له باسی ئه‌و ڕێگایانه‌دا هاتوه كه ڕزگاربون وخێری تێدایه بۆ كه‌سێك بیگرێته به‌ر، ئه‌ویش بریتیه له كۆیله ئازادكردن. پێشتریش باسی فه‌رموده‌كه‌ى ئه‌بو هوره‌یره كرا له‌باره‌ى فه‌زڵی ئازادكرنه‌وه، هه‌روه‌ها له ئه‌بو ئومامه‌وه ـ رضي الله عنه ـ له په‌یامبه‌ری خواوه ـ صلی الله علیه وسلم ـ : «أَيُّمَا امْرِئٍ مُسْلِمٍ أَعْتَقَ امْرَأً مُسْلِمًا ؛ كَانَ فَكَاكَهُ مِنَ النَّارِ...» «هه‌ر موسڵمانێك كۆیله‌یه‌كی موسڵمان ڕزگار بكات، ئه‌وا ئه‌بێته مایه‌ی ڕزگاركردنی له ئاگر» تا كۆتایی( 2).\nده‌قه‌كانیش له باره‌ى ئازادكردنه‌وه زۆر زۆره. ئازاد كردنی پیاویش باشتره له ئازاد كرنی ئافره‌ت، وگه‌ردنی گرانت ر وبه نرخ تر لای خاوه‌نه‌كه‌ى باشتره له هی تر.\n4- حیكمه‌ت له شه‌رعی بونی:\nئازادكردن له ئیسلامدا بۆ چه‌ندین ئامانجی مه‌زن ومه‌به‌ستی باڵا دانراوه، له‌وانه: ڕزگاركردنی ئاده‌میزادێكی خوێنپارێزراو له زیانی كۆیلایه‌تی، وببێته خاوه‌نی خۆی، وده‌سه‌ڵاتی پێ بده‌ى بتوانێت هه‌ڵس وكه‌وت بكات بۆ خۆی وبه‌رژه‌وه‌ندیه‌كانی به ویست وهه‌ڵبژاردنی خۆی. هه‌روه‌ها خوای گه‌وره كردویه‌تی به كه‌فاره‌ت بۆ: كوشتن، وجوت بون له ڕه‌مه‌زان، وسوێنده‌كان.\nپرسى دوه‌م: پایه‌كانی ئازادكردن ومه‌رجه‌كانی وصیغه‌كه‌ى وله‌فزه‌كه‌ى:\n1- پایه‌كانی ئازادكردن: پایه‌كانی سیانه:\nأ. ئازاد كه‌ر (الْمُعتِق): ئه‌و كه‌سه‌یه كه كه‌سێكی تر ئازاد ده‌كات.\nب. ئازاد كراو (الْمُعتِق): ئه‌و كه‌سه‌یه كه ئازاد كراوه یا ئازاد كردنه‌كه به ئه‌و دا ڕویداوه.\nج. صیغه‌كه‌ى: ئه‌و ده‌سته‌واژه‌یه‌یه كه ئازاد كردنه‌كه‌ى پێ ڕو ده‌دات.\nبۆ ئه‌وه‌ى ئازادكردنه‌كه دروست بێت وڕو بدات، ئه‌مانه مه‌رجه:\n- ئه‌بێت ئازادكه‌ره‌كه هه‌ڵس وكه‌وت دروست بێت كه بریتیه له پێگه‌یشتویه‌كی ژیری سه‌ر ڕاستی سه‌ر پشك، جا ئازادكردن نه له لایه‌ن منداڵ ونه شێت ونه تێكچو ونه زۆر لێكراوه‌وه دروست نابێت، له‌به‌ر فه‌موده‌ى پێشتر: «پێنوس هه‌ڵگیراوه له سه‌ر سیان: له سه‌ر منداڵ تا باڵغ ده‌بێت، وشێت تا هۆشی دێته‌وه، وخه‌وتو تا هه‌ڵده‌ستێت». ونه ئازادكردنی زۆرلێكراو نه هیچ هه‌ڵس وكه‌وتێكی تری دروست نابێت.\n- ئه‌بێت خاوه‌نی ئه‌وه بێ كه ئازادی ده‌كات، جا ئازادكردن له لایه‌ن جگه له خاوه‌نه‌كه‌یه‌وه دروست نابێت.\n- ئه‌بێت ئازادكراو هیچ مافێكی لازمی پێوه په‌یوه‌ست نه‌بێت ببێته ڕێگری ئازاد كردنه‌كه‌ى، وه‌ك قه‌رز وده‌ست درێژی، جا ئازاد كردنه‌كه‌ى دروست نابێت تا قه‌رزه‌كه‌ى ده‌درێته‌وه یان خوێن بایی ده‌ست درێژیه‌كه‌ى ده‌درێت.\n- ئه‌بێت ئازاد كردنه‌كه به ده‌سته‌واژه‌یه‌كی ڕاشكاوانه یان جێگره‌وه‌ى له نا ڕاشكاوه‌كان بێ، وته‌نها نیه‌تبون به‌س نیه، چونكه نه‌هێشتنی خاوه‌ندارێتیه جا نیه‌تی په‌تی به‌س نیه.\n3- صیغه وده‌سته‌واژه‌كانی:\n- ده‌سته‌واژه‌كانی یان ڕاشكاوانه‌یه، ئه‌ویش ئه‌وه‌یه به له‌فزی ئازاد كردن یا به‌ڕه‌ڵا كردن ولێ ده‌رهێنراوه‌كانی بێت؛ وه‌ك: تۆ ئازادیت، یا ئازاد كراویت، یان: ئازادم كردیت.\n- یان نا ڕاشكاوانه‌یه، وه‌ك بڵێ: بۆ كوێ ئه‌ڕۆی بڕۆ، یان: ئیتر من ده‌سه‌ڵاتم نیه به سه‌رته‌وه، یان: ون به، یان: لێم دور بكه‌وه، یان: وازم لێ هێنای، وهاوشێوه‌كانی. ئه‌م ئاماژانه‌ش ئازادكردنی پێ به‌دی نایه‌ت مه‌گه‌ر كه‌سه‌كه مه‌به‌ستی ئازادكردن بێت.\nپرسى سێیه‌م: له حوكمه‌كانی ئازادكردن:\n1- كۆیله وكه‌نیزه‌ك دروسته زیاتر له كه‌سێك به‌شدار بن له خاوه‌ندارێتی كردنیان.\n2- له كۆیله‌یه‌كی هاوبه‌شدا ئه‌گه‌ر یه‌كێكیان له به شه‌كه‌ى خۆی ئازادی كرد، ئه‌وه له‌و به‌شه ئازاد بوه، ئه‌گه‌ریش ئازادكراوه‌كه دارا بو ئه‌وا له به‌شى هاوبه‌شه‌كه‌ى تریش ئازاد ده‌بێت، به‌شی شه‌ریكه‌كه‌ی تر ده‌خه‌مڵێنرێت بایی چه‌نده، پێی ده‌درێت. ئه‌گه‌ریش نه‌دار بو ئه‌وا له به‌شه‌كه‌ى تر ئازاد نابێت، وكۆیله‌كه هه‌وڵی په‌یداكردنی نرخی به‌شى ئه‌م شه‌ریكه ده‌دات، دوای ته‌سلیمكردنی ئه‌و به‌شه ئازاد ده‌بێت، ئه‌و كاته‌ش وه‌ك كۆیله‌ى موكاته‌ب وایه [كه دوایی باسیان دێت]. به‌ڵگه‌ى ئه‌مه‌ش: فه‌رمایشته‌كه‌ى په‌یامبه‌ره ـ صلی الله علیه وسلم ـ : «مَنْ أَعْتَقَ شِرْكًا لَهُ فِي عَبْدٍ، فَكَانَ لَهُ مَالٌ يَبْلُغُ ثَمَنَ الْعَبْدِ، قُوِّمَ عَلَيْهِ قِيمَةَ الْعَدْلِ، فَأَعْطَى شُرَكَاءَهُ حِصَصَهُمْ، وَعَتَقَ عَلَيْهِ الْعَبْدُ، وَإِلَّا فَقَدْ عَتَقَ مِنْهُ مَا عَتَقَ» «هه‌ر كه‌س له به‌شی خۆی كۆیله‌یه‌كی موڵك هاوبه‌ش ئازاد بكات، كۆیله‌كه‌ش ئه‌وه‌نده‌ى هه‌بو بگاته نرخی كۆیله‌یه‌ك، ئه‌وا به دادگه‌ری نرخه‌كه‌ى ده‌خه‌مڵێنرێت له‌وه‌ى ماوه، ئه‌وسا شه‌ریكه‌كان به‌شه‌كانی خۆیان پێ ده‌درێت، وبه‌نده‌كه‌ى پێ ئازاد ده‌بێت، وه‌گه‌رنا ئه‌وه‌نده‌ى ئازاد بوه كه ئازاد بوه»(3 ).\nهه‌روه‌ها په‌یامبه‌ری خوا ـ صلی الله علیه وسلم ـ ئه‌فه‌رموێ: «مَنْ أَعْتَقَ نَصِيبًا، أَوْ شَقِيصًا فِي مَمْلُوكٍ، فَخَلَاصُهُ عَلَيْهِ فِي مَالِهِ، إِنْ كَانَ لَهُ مَالٌ، وَإِلَّا قُوِّمَ عَلَيْهِ، فَاسْتُسْعِيَ بِهِ غَيْرَ مَشْقُوقٍ عَلَيْهِ» «هه‌ر كه‌س به‌شه‌كه‌ى خۆی له كۆیله هاوبه‌شه‌كه‌ى ڕزگار كرد، ئه‌وه نجات بونی هه‌ر به ماڵه‌كه‌ى خۆی ئه‌بێت ئه‌گه‌ر ماڵی هه‌بو، وه‌گه‌رنا ئه‌وه‌ى ماوه نرخی له سه‌ر داده‌نرێت وهه‌وڵ وته‌قه‌لا ده‌درێت، وئه‌رك ناخرێته سه‌ری ونرخه‌كه‌ى له سه‌ر گران بكرێت»(4 ). وه‌ك ده‌ریش ده‌كه‌وێت ئه‌مه به ڕه‌زامه‌ندی به‌نده‌كه‌یه.\n3- ئازادكه‌ر هه‌مو میراتی ئازادكراو ده‌بات به بێ پێچه‌وانه، چونكه ئازادكراو وه‌لائو دۆستایه‌تی بۆ ئه‌و كه‌سه‌یه ئازادی كردوه، وه‌ك په‌یامبه‌ر ـ صلی الله علیه وسلم ـ فه‌رموی( 5): «الوَلاءُ لِمَنْ أَعْتَق» «وه‌لائو دۆستایه‌تی بۆ ئه‌و كه‌سه‌یه ئازادی كردوه». هه‌روه‌ها( 6) په‌یامبه‌ر وه‌لائی وه‌ك پشت وڕه‌چه‌ڵه‌ك لێكردوه، وه‌ك ئه‌فه‌رموێ: «الوَلاءُ لُحْمةٌ كَلُحْمةِ النَّسَبِ» «وه‌لاء تێكه‌ڵبون وگۆشتێكه وه‌ك گۆشت وتێكه‌ڵبونی ڕه‌چه‌ڵه‌ك».\n4- هه‌ر كه‌س بدات له كۆیله‌كه‌ی به سته‌م، یان لێدانێكی به ئازار، یان شێواندنی لێ بكات، یان تێكی بدات، یان ئه‌ندامێكی ببڕێت وهاوشێوه‌كانی، ئه‌وا له سه‌ر ئه‌مانه ئازاد ده‌كرێت، له‌به‌ر فه‌رمایشته‌كه‌ى په‌یامبه‌ر ـ صلی الله علیه وسلم ـ : «مَنْ ضَرَبَ غُلَامًا لَهُ حَدًّا لَمْ يَأْتِهِ أَوْ لَطَمَهُ، فَإِنَّ كَفَّارَتَهُ أَنْ يُعْتِقَهُ» «ئه‌گه‌ر كه‌سێك حه‌ددێك له سه‌ر كۆیله‌یه‌ك جێبه‌جێ بكات وشیاوی ئه‌وه‌ش نه‌بێت، یان زلله‌ى پیا بكێشێت، ئه‌وه كه‌فاره‌ته‌كه‌ى ئازادكردنیه‌تی»( 7)، به‌ڵام ئه‌گه‌ر لێ دانێكی سوك بو بۆ ئه‌ده‌ب دان ئه‌وه هیچی تێدا نیه.\nپرسى چواره‌م: ئازادكردن له دوای خۆ «التَّدبیر».\nته‌دبیر، بریتیه له به‌ستنه‌وه‌ى ئازادكردنی كۆیله به مردنی خاوه‌نه‌كه‌ى. ئه‌وترێ: «دَبَّر الرَّجُلُ عَبْدَه تَدْبِيرًا» ئه‌گه‌ر دوای مردنی خۆی كۆیله‌كه‌ى ئازاد بكات، به هه‌مان شێوه كه وترا: «أعتَقَه عن دُبُرٍ». «الْمُدَبَّر= دواخراو»یش: ئه‌و كۆیله‌یه‌یه كه ته‌دبیره‌كه‌ى له‌گه‌ڵ كراوه، واشی پێوتراوه چونكه ئازادكردنی خراوه‌ته دوای ژیانی خاوه‌نه‌كه‌ى، جا مردن دوای ژیانه.\n2- حوكمه‌كه‌ى، وبه‌ڵگه‌كه‌ى:\nته‌دبیر دروسته، وبه كۆ ده‌نگی زانایانیش صه‌حیحه، بنه‌ماش تێیدا فه‌رموده‌كه‌ى جابره، كه ئه‌نصاریه‌ك كۆیله‌یه‌كی خۆی به ته‌دبیر ئازاد كردوه، هیچ ماڵ وسامانێكیشی نه‌بوه جگه له‌و، ئه‌مه گه‌یشته په‌یامبه‌ر ـ صلی الله علیه وسلم ـ ، فه‌رموی: «مَنْ يَشْتَريه منِّي؟» «كێ لێمی ده‌كڕێت؟» ئه‌وه‌بو نوعه‌یمی كوڕی عه‌بدوڵا به هه‌شت سه‌د درهه‌م كڕی، په‌یامبه‌ر ـ صلی الله علیه وسلم ـ پاره‌كه‌ى هێنا ودایه ده‌ستیه‌وه(8 ).\n3- له حوكمه‌كانی كۆیله‌ى دواخراو «المدَّبر»:\n- فرۆشتنی دواخراو به ڕه‌هایی دروسته له به‌ر پێویستی، هه‌ندێكی تری زانایان به ڕه‌هایی فرۆشتنی پێ دروسته پێویستی هه‌بێت یان نا، له به‌ر فه‌رموده‌كه‌ى جابری پێشو.\n- دواخراو له سێیه‌كه‌كه ئازاد ده‌كرێت، نه‌ك له ده‌ستمایه، چونكه حوكمی وه‌سیه‌تی هه‌یه، جا هه‌ر دوكیان جێبه‌جێ ناكرێت تا دوای مردن.\n- خاوه‌نه‌كه‌ى ده‌توانێت بیبه‌خشێته‌وه، چونكه دیاری وه‌ك فرۆشتن وایه.\n- دروسته بۆ خاوه‌ن كه‌نیزه‌كی ته‌دبیركراو جوت ببێت له‌گه‌ڵیدا، چونكه ئه‌م خاوه‌نیه‌تی، له‌به‌ر: ﴿إِلَّا عَلَى أَزْوَاجِهِمْ أَوْ مَا مَلَكَتْ أَيْمَانُهُمْ فَإِنَّهُمْ غَيْرُ مَلُومِينَ﴾ [المؤمنون:6]. «دامێنیان ده‌پارێزن مه‌گه‌ر بۆ ژن وكه‌نیزه‌كانیان ئه‌وه لۆمه وتاوانیان له سه‌ر نیه».\nپرسى پێنجه‌م: له باره‌ى كۆیله‌ى نوسراو له‌گه‌ڵ كراو «الْمُكاتَب»:\n«الكِتَابَة» و«المُكَاتَبَة» له زماندا: له «كَتَبَ= نوسیه‌وه» وه‌رگیراوه، واتا: پێویستی وئیلزامی كرد. له شه‌رعیشدا خۆ ئازاد كردنی كۆیله‌یه له ده‌ست خاوه‌نه‌كه‌ى به‌رامبه‌ر پاره‌یه‌ك كه له ئه‌ستۆیه‌تی، به قه‌رز پێی ده‌دات. له شه‌رعیشدا موكاته‌ب -به فه‌تحه‌ى تائه‌كه-: ئه‌و كۆیله‌یه‌یه ئازادكردنی به‌ستراوه‌ته‌وه به پاره وماڵێك كه ده‌یداته خاوه‌نه‌كه‌ى. به كه‌سره‌ش خاوه‌نه‌كه‌یه‌تی. پێشی وتراوه نوسراو (كتابة)؛ چونكه خاوه‌نه‌كه‌ى له نێوان خۆی وبه‌نده‌كه‌ى نوسراوێك ده‌نوسێت له مه‌ڕ ئه‌وه‌ى له سه‌ری ڕێككه‌وتون.\n2- حوكمی موكاته‌به، وبه‌ڵگه‌كه‌ى:\nنوسراو له‌گه‌ڵ كۆیله كردن دروست وسوننه‌ته ئه‌گه‌ر كۆیله‌یه‌كی ڕاستگۆی كاسب بو، توانای ئه‌و پاره‌یه‌شی هه‌بو كه خاوه‌نه‌كه‌ى كردبویه مه‌رج به سه‌ریه‌وه، ئه‌مه‌ش له‌به‌ر فه‌رمایشته‌كه‌ی خوا : ﴿وَالَّذِينَ يَبْتَغُونَ الْكِتَابَ مِمَّا مَلَكَتْ أَيْمَانُكُمْ فَكَاتِبُوهُمْ إِنْ عَلِمْتُمْ فِيهِمْ خَيْرًا﴾ [النور: 33] «وئه‌و كۆیلانه‌ى ئه‌یانه‌وێت ئازاد ببن وداوای نوسراو ده‌كه‌ن له خاوه‌نه‌كانیان به‌رامبه‌ر پاره‌یه‌ك پێیانی ده‌ده‌ن له ئاینده‌دا، ئه‌وا له سه‌ر خاوه‌نه‌كانیانه نوسراویان له‌گه‌ڵ بنوسن ئه‌گه‌ر بینیان خێریان تێدایه؛ وه‌ك سه‌ر ڕاستی وتوانای كه‌سابه‌ت وبه دین بون و...».\n3- له حوكمه‌كانی موكاته‌به:\n- كۆیله وكه‌نیزه‌ك كه‌ى ئه‌وه‌یان به جێ گه‌یاند كه ڕێككه‌وتبون له‌گه‌ڵ خاوه‌نه‌كانیان ده‌بنه ئازاد، له‌به‌ر فه‌رمایشته‌كه‌ى په‌یامبه‌ری خوا ـ صلی الله علیه وسلم ـ ( 9): «الْمُكَاتَبُ عَبْدٌ مَا بَقِيَ عَلَيْهِ مِنْ مُكَاتَبَتِهِ دِرْهَمٌ» «موكاته‌ب هه‌ر به كۆیله‌یی ده‌مێنێته‌وه تا درهه‌مێكی له سه‌ر مابێت». مه‌فهومی ئه‌م فه‌رموده ئه‌وه‌یه كه ئه‌گه‌ر هه‌موی به جێ گه‌یاند له كۆیله‌یی ده‌ر ده‌چێت وده‌بێته ئازاد به نه كردنی.\n- كۆیله ئازاد نابێت تا هه‌مو ئه‌وه نه‌دات كه نوسراوه، له به‌ر فه‌رموده‌ى پێشو.\n- وه‌لائی موكاته‌ب بۆ خاوه‌نه‌كه‌ى خۆی ده‌بێت ئه‌گه‌ر هه‌مو ئه‌وه‌ى له سه‌ری بو دابوی، له‌به‌ر فه‌رموده‌كه‌ى [پێشتری] په‌یامبه‌ری خوا ـ صلی الله علیه وسلم ـ : «وه‌لائی بۆ ئه‌وه‌یه ئازادی كردوه».\n- له سه‌ر خاوه‌نه‌كه‌یه‌تی هه‌ندێك له‌و پاره‌یه دابشكێنێت كه له‌گه‌ڵی ڕێككه‌وتوه، له‌به‌ر فه‌رمایشته‌كه‌ى خوا : ﴿وَآَتُوهُمْ مِنْ مَالِ اللَّهِ الَّذِي آَتَاكُمْ﴾ «ئه‌مه هه‌ر درێژه‌ده‌ری ئایه‌تی پێشوه، واته: وپێیان بده‌ن له‌و ماڵه‌ى خوا پێی داون». ئیبن عه‌بباس له سه‌ر ئه‌م ئایه‌ته ئه‌ڵێ: هه‌ندێك له‌وه دابشكێنن كه نوسراوتان له‌گه‌ڵ نوسیون( 10). خاوه‌نه‌كه‌شی سه‌ر پشكه له نێوان داشكاندن، وله نێوان لێ وه‌رگرتن وپێدانه‌وه‌ی.\n- پاره‌كه ده‌كرێته قیست(11 ) (مُنَجَّمًا)، دو قیست وبه‌ره‌و سه‌ره‌وه، به‌و مه‌رجه‌ى قیسته‌كان دیاری كراو بێت، وله هه‌ر قیستێكدا ئه‌ندازه‌ى پاره‌كه ته‌سلیمكراوه‌كه بزانرێ.\n- بۆ موكاته‌ب نیه ژن بهێنێت مه‌گه‌ر به هێڵانی خاوه‌نه‌كه‌ى، له‌به‌ر فه‌رموده‌كه‌ى په‌یامبه‌ر ـ صلی الله علیه وسلم ـ (12 ): «أَيُّمَا عَبْدٍ تَزَوَّجَ بِغَيْرِ إِذْنِ مَوَالِيهِ فَهُوَ عَاهِرٌ» «هه‌ر كۆیله‌یه‌ك به بێ هێڵانی خاوه‌نه‌كه‌ى ژن بهێنیت ئه‌وه زیناكاره». شو كردنیش به هه‌مان شێوه.\n- دروسته موكاته‌ب بفرۆشرێت، ونوسراوه‌كه ده‌مێنێت له ده‌ست كڕیاره‌كه، جا ئه‌گه‌ر ئه‌وه‌ى له سه‌ری بو هه‌موی ته‌سلیم كرد ئازاد ده‌بێت، وه‌لائیشی بۆ كڕیاره‌كه‌یه‌تی، له‌به‌ر فه‌رموده‌كه‌ی په‌یامبه‌ر ـ صلی الله علیه وسلم ـ له چیرۆكی به‌ریره به عائیشه‌ى فه‌رمو: «اِشْتَريها وَأَعتِقيها... فَإِنَّ الوَلَاءَ لِمَنْ أَعْتَق» «بیكڕه وئازادی بكه... چونكه وه‌لاء بۆ ئه‌و كه‌سه‌یه ئازادی كردوه»(13 ).\n(1 ) أخرجه البخاري (2517)، ومسلم (1509)-22، واللفظ له.\n(2 ) أخرجه الترمذي (1547) وصححه، وصححه الألباني «صحيح سنن الترمذي» (1252).\n(3 ) أخرجه البخاري (2522)، ومسلم (1501) [واللفظ له].\n( 4) أخرجه البخاري (2527)، ومسلم (1503).\n( 5) أخرجه البخاري (1493)، ومسلم (1505).\n(6 ) أخرجه الشافعي في الأم (1232)، والحاكم (4/341) وصححه، والبيهقي (10/292)، وصححه الألباني «صحيح الجامع» (7157)، و«الإرواء» (6/109). واللُّحمة: القرابة.\n( 7) أخرجه مسلم (1657)-30.\n(8 ) أخرجه البخاري (2534)، ومسلم (997) واللفظ له.\n(9 ) أخرجه أبو داود (3926) واللفظ له، والترمذي (1260) وحسنه والألباني في «الإرواء» (1674).\n(10 ) أخرجه البيهقي في «سننه» (10/330). وانظر: «المغني» لابن قدامة (10/342).\n( 11) النَّجم: كاتی هاتنی پاره‌دانه‌كه‌یه، ئه‌وترێ: «نَجّمت عليه الدين»، ئه‌گه‌ر به‌ش به‌ش بكرێت.\n( 12) أخرجه أبو داود (2078)، والترمذي (1111) وحسَّنه، والألباني «صحيح سنن الترمذي» (887). عاهر: زانٍ.\n( 13) أخرجه البخاري (2565)، ومسلم (1504)-12.


سامسۆنگ تایبەت مەندییەکی سەرسوڕهێنەری گالاکسی نۆت ٢٠ ئەڵترا ئاشکرادەکات\nبه‌ڤیدیۆ... په‌رله‌مانتارێك له قافدا گیرا\nکۆمپانیای سامسۆنگی کۆری تایبەت مەندییەکی گرنی مۆبایلە گالاکسی نۆتە نوێیەکەی ئاشکراکردووە، لە توانایدا هەیە لەرە لەری شاشە لە ١٢٠ بۆ ٩٠ و ٦٠ بگۆڕێت و باتری کەمتر کادەکات .\nشاشەی گالاکسی نۆت ٢٠ ئەڵترا لە جۆری 120Hz Dynamic AMOLED 2X و تایبەت مەندی سەرسوڕهێنەری تێدایە و لە نوێترین شاشەکان کۆمپانیای سامۆسنگ دروستیکردووە و لە نۆتی ٢٠ ئەڵترا بەکاریهێناوە .\nشاشەکە لەگەڵ ئەوەی بەشێوەیەکی زۆر جوان داتاکان نیشاندەدات توانای لەرە لەری ١٢٠ هێرتزی هەیە، بەشێوەیەک کاردەکات خۆی بەبێ دەستێوەدان ژمارەکان دەگۆڕێت و بە پێی پێویستی بەرنامە و کارەکان هەڵیان دەبژێرێت بەمەش وزەیەکی کەمتر کاردەکات.\nشاشەکە تەکنەلۆجیای LTPO تێدا بەکارهاتووە ٪٢٢ وزەی کەمتر کاردەکات و لەتوانایدا هەیە هەتا لەرە لەری ١٠ هێرتز و ١٢٠ هێرتز شاشەکە کارپێبکات، بەوەش باتری مۆبایلەکە بەرگەی کاتێکی زۆرتردەگرێت و لەهەمان کاتدا بڕێکی کەمتر لە پرۆسێسەر و ڕام کارپێدەکات .


داخوازی ۲۰ ڕێكخراوی مافی مرۆڤی له ئێران سه‌باره‌ت به ئازادكردنی خێرای ژنانی سیاسی به‌ندكراو له به‌ندیخانه‌كانی ئه‌و وڵاته | مرۆڤایه‌تی , Mirovayeti\nشه‌ممه, ته‌مموز 2, 2022\nHome ڕۆژهه‌ڵاتی ناوه‌ڕاست ئێران داخوازی ۲۰ ڕێكخراوی مافی مرۆڤی له ئێران سه‌باره‌ت به ئازادكردنی خێرای ژنانی...\nداخوازی ۲۰ ڕێكخراوی مافی مرۆڤی له ئێران سه‌باره‌ت به ئازادكردنی خێرای ژنانی سیاسی به‌ندكراو له به‌ندیخانه‌كانی ئه‌و وڵاته\nنیسان 23, 2020\nڕێژه‌یه‌كی نزیك به ۲۰ ڕێكخراوی نێوده‌وڵه‌تی و ئێرانی مافی مرۆڤ له نامه‌یه‌كی سه‌رئاوه‌ڵا داوایان له به‌رپرسانی ڕژیمی ئێران كردووه بۆ ئه‌وه‌ی ژنانی سیاسی به‌ندكراو له به‌ندیخانه‌كانی ئێران به خێرایی ئازاد بكرین. له ناوه‌ڕۆكی نامه‌كه‌دا ئاماژه به ناوی ۵۰ به‌ندكراوی سیاسی ژن كراوه كه له به‌ندیخانه‌كانی تاران و شار و پارێزگاكانی ئێران به‌ند كراون.\nناوه‌ندی مافی مرۆڤی “رائۆڵ والێنبێرگ” له نامه‌یه‌كی سه‌رئاوه‌ڵا كه هاوكات له لایه‌ن ۲۰ ڕێكخراوی مافی مرۆڤی نێوده‌وڵه‌تییه‌وه واژوو كراوه، خوازیاری ئازادكردنی خێرای ژنانی سیاسی به‌ندكراو له ناوه‌ند و به‌ندیخانه‌كانی ئێران بوون، هاوكات ئه‌م نووسراوه له لایه‌ن جێگری به‌رپرسی گشتیی پاڕله‌مانی ئه‌وروپا و چه‌ند ڕێكخراوی دیكه‌ی براوه‌ی خه‌ڵاتی جیهانی نوبێل، پاڕله‌مانی ئه‌وروپا و ڕێكخراوی ساخارۆف واژوو كراوه.\nله ناوه‌ڕۆكی نامه‌كه‌دا ئاماژه به هه‌ژمارێكی زۆری تووشبووان و گیانبه‌ختكردووانی په‌تای كڕۆنا له وڵاتی ئێران كراوه و هاوكات ئاماژه به هۆشداری به‌رپرسان و پسپۆڕانی زانكۆكانی ئێران و له‌وانه زانكۆی پیشه‌سازی شه‌ریف كراوه كه ڕایانگه‌یاندبوو هه‌ژماری ڕاسته‌قینه‌ی تووشبووان به ڤایرۆسی كڕۆنا له ئێران ئه‌توانێت به ڕێژه‌ی سێ ئه‌ونده و نیو زیاتر له ئاماره ڕاگه‌یه‌ندراوه فه‌رمییه‌كان بێت.\nنووسه‌رانی ئه‌م نامه له دریژه‌ی داخوازه‌كه‌یان ئاماژه‌یان به‌وه كردووه سه‌ره‌ڕای بارودۆخی ناله‌باری ئێستا و بڵاوبوونه‌وه‌ی زیاتری ڤایرۆسی كڕۆنا له هه‌موو شوێنێك ڕژیمی ئێران له حه‌وتووی ڕابردوو زۆربه‌ی كار و چالاكییه‌كانی وه‌گڕ خستووه‌ته‌وه و سیسته‌می گواستنه‌وه‌ی گشتیی ڕێكه‌وتووه‌ته‌وه، هه‌نگاوێك كه به بڕزای نووسه‌رانی نامه‌ی داخوازی ئه‌توانێت ببێته هۆی ته‌شه‌نه و بڵاوبوونه‌وه‌ی زیاتری ڤایرۆس و ڕێخستنی شه‌پۆلی دووهه‌می ئه‌و په‌تای له وڵاتی ئێران. له وه‌ها بارودۆخێك دا ڕه‌وشی گشتیی به‌ندیخانه‌كان زۆر خراپتر و ناله‌بارتره و ئه‌و جۆره‌ی كه باس ده‌كرێت و به پێی ڕاپۆرتێكی گشتیی كه مانگی فێۆرییه له لایه‌ن ڕێكخراوی نه‌ته‌وه یه‌كگرتووه‌كان بڵاو كرابووه‌وه بارودۆخی ڕاگرتنی پاك و خاوێنی به‌ندیخانه‌كانی ئێران له ڕه‌وشێكی زۆر ناله‌بار ڕاگه‌یه‌ندراوه و هه‌ژماری بارستایی به‌ندیخانه‌كان زۆر زیاتر له ئاماره فه‌رمییه‌كان ڕاگه‌یه‌ندراوه. له وه‌ها ڕه‌وش و بارودۆخێك دا ئه‌گه‌ری تووشبوون به ڤایرۆسی كڕۆنا زیاتر و خیراتره و له‌وه‌ها بارودۆخێكدا ئه‌گه‌ری تووشبوون به نه‌خۆشییه هه‌وكردنه‌كان زیاتره و سه‌ره‌ڕای هه‌موو ئه‌وانه‌ش په‌تای كڕۆنا زیادی كردووه.\nله كۆتایی داخوازه‌كه‌دا ئاماژه به ڕه‌وشی ناله‌بار و ناپاكژ و ناته‌ندروستی به‌ندیخانه‌ی ژنان كراوه و ئه‌وه‌ی هه‌ژماری به‌ندكراوان زیاتر له بارستایی به‌ندیخانه و ژووره‌كانه و ئاماژه‌ی پێدراوه له هه‌ر ژوورێكی به‌ندیخانه‌ی ژنان ۱۸ به‌ندكراوی ژن هه‌یه كه هه‌موویان چالاكییه‌كانی ڕۆژانه‌ی خۆیان وه‌كوو هاتووچۆ، نانخواردن، نووستن و هه‌ڵسووكه‌وته‌كانیان له ناو ژووره‌كان و به مه‌ودایه‌كی زۆر كه‌م ئه‌نجام ده‌درێت و به‌ڕێوه ده‌چێت. ئه‌م ژنانه هاوكات له بواری ده‌ست پێڕاگه‌یشتن به ده‌وا و ده‌رمان و باری ته‌ندروستی زۆر له دۆخێكی ناله‌باردان و هاوكات زۆربه‌یان به هۆی به‌رده‌وامی ئه‌م بارودۆخه‌وه ده‌ستیان داوه‌ته مانگرتن و ناڕه‌زایه‌تیی ده‌ربڕین.\nPrevious articleلێبورده‌ی نێوده‌وڵه‌تیی خوازیاری ئازادكردنی خێرای ئه‌میر سالار داوودی بوو\nNext articleاعتراض مادران، خواهران وخانواده هاى زندانيان زندان عرب اهوازى در زندان مركزى شيبان اهواز از جمله مادران جابر و مختار آلبوشوكه بدليل منع ملاقات ، شكنجه و پرونده سازى جديد\nشوبات 19, 2020 59\nمرۆڤایه‌تی : ڕێكخراوی لێبوورده‌ی نێوده‌وڵه‌تیی به ناردنی نامه‌یه‌ك بۆ "ئیبراهیم ره‌ئیسی"، وه‌زیری ده‌زگای دادپه‌روه‌ری ڕژیمی ئێران خوازیاری ئازادكردنی خێرای "ئه‌میر سالار داوودی" بوو. ئه‌م...\nمرۆڤایه‌تی : هه‌واڵنێرانی بی سنوور له ڕاپۆرتی ساڵانه‌ی خۆی دا ئه‌ڵێت ئه‌مساڵ هه‌واڵنێری كه‌متر كوژراوه به‌ڵام هاوكات ژماره‌یه‌كی زۆر هه‌واڵنێر ده‌سبه‌سه‌ر و به‌ند كراون....\nبه‌خشینی خه‌ڵاتی مافی مرۆڤی پارێزه‌رانی ئه‌وروپایی به چوار پارێزه‌ری ئێرانی\nتشرینی دووه‌م 30, 2019 58\nمرۆڤایه‌تی :پارێزه‌رانی ئه‌وروپایی خه‌ڵاتی مافی مرۆڤی ساڵی ٢٠١٩ی زایینی یان به‌خشی به پارێزه‌رانی ئێرانی : "نه‌سرین ستووده، عه‌بدۆلفه‌تاح سۆڵتانی، مۆحه‌ممه‌د نه‌جه‌فی و ئه‌میر سالار...\nتشرینی یه‌كه‌م 28, 2016 10\nگەردەلوولی تویتێری بۆ ئازادیی زیندانیی سیاسیی کورد محەممەد نەزەری\nتشرینی یه‌كه‌م 7, 2017\nبەندیخانەی سەڵماس، کوشتارگای بەندیە کوردەکان\nتشرینی یه‌كه‌م 31, 2016


كەشناسی باری كەش و هەوای ئەمڕۆ و سبەینێ رادەگەیەنێت بەشێك لە هاوڵاتیانی كەركوك گردبونەوە ئه‌نجومه‌نی نوێنه‌رانی عێراق تاوتێی نرخی دینار به‌رامبه‌ر دۆلار ده‌كات مەرجی كردنەوەی قوتابخانەكان ٣٠ ڕۆژ جارێك دابەشكردنی مووچەی تەواوەتیە ژماره‌یه‌ك به‌پرسی باڵای نه‌وت ده‌درێنه دادگا\nهونەر 01/12/2020 - 09:04 هەواڵ/كوردستانی\nسەرۆکی فراکسیونی گۆڕان لە ئەنجومەنی نوێنەرانی عێراق راگەیەنراوێكی بڵاوكردەوەو رایدەگەیەنێت ئەو بەیاننامەیەی ئەمشەو بەناوی گۆڕانەوە دەرکراوە تەنها تەعبیر لە نوسەرەکەی ئەکات نەک جەماوەری گۆڕان.\nلەمبارەیەوە یوسف محەمەد سەرۆکی فراکسیونی گۆڕان لە ئەنجومەنی نوێنەرانی عێراق راگەیەنراوێكی بڵاوكردەوەو ئاماژەی بەوە كردووە:ئەو بەیاننامەیەی ئەمشەو بەناوی گۆڕانەوە دەرکراوە تەنها تەعبیر لە نوسەرەکەی ئەکات نەک جەماوەری گۆڕان.\nناوبراو وتویەتی :کەمترین ئەرکمان ئەمڕۆ پشتیوانی و دەستخۆشییە بۆ ئەو پەرلەمانتارانەی کوردستان کە بە تەپڵ کوتین و هاوار کردن و پێداگرییان بۆ باس کردنی کێشەی ژیانی خەڵکی هەژار و بە گواستنەوەی وێنەی ناڕەزایەتییەکانیان «سێلفی گرتن!»، زیندویەتییان گەڕاندەوە ناو هۆڵی پەرلەمان و، هیوادارین لەسەر ئەم رێچکەیە بەردەوام بن.\nئەوەشی وتوە:تەنانەت گوێ بەیاننامانەش نەدەن کە هەندێ بەرپرسی حیزبی لەژێر فشاری پارتی دەریدەکەن وەک ئەو بەیاننامەیەی ئەمشەو بەناوی گۆڕانەوە دەرکراوە و تەنها تەعبیر لە نوسەرەکەی ئەکات نەک جەماوەری گۆڕان کە پەرلەمانتارانی نوێنەرایەتیی دەکەن.\nدەقی راگەیەنراوەكەی ناوبراو /\nنوێنەرایەتی کردنی خەڵک و ئازارەکانی\nیوسف محەمەد- سەرۆکی فراکسیونی گۆڕان لە پەرلەمانی عێراق\nکەمترین ئەرکمان ئەمڕۆ پشتیوانی و دەستخۆشییە بۆ ئەو پەرلەمانتارانەی کوردستان کە بە تەپڵ کوتین و هاوار کردن و پێداگرییان بۆ باس کردنی کێشەی ژیانی خەڵکی هەژار و بە گواستنەوەی وێنەی ناڕەزایەتییەکانیان «سێلفی گرتن!»، زیندویەتییان گەڕاندەوە ناو هۆڵی پەرلەمان و، هیوادارین لەسەر ئەم رێچکەیە بەردەوام بن، تەنانەت گوێ بەیاننامانەش نەدەن کە هەندێ بەرپرسی حیزبی لەژێر فشاری پارتی دەریدەکەن وەک ئەو بەیاننامەیەی ئەمشەو بەناوی گۆڕانەوە دەرکراوە و تەنها تەعبیر لە نوسەرەکەی ئەکات نەک جەماوەری گۆڕان کە پەرلەمانتارانی نوێنەرایەتیی دەکەن.\nئەوەی ئەمڕۆ لە پەرلەمانی کوردستان ڕویدا، ئامانجەکەی لای هەر پەرلەمانتارێک هەرچییەک بێ، گواستنەوەی خەم و ئازار و کێشە رۆژانەییەکانی خەڵکی کوردستان بو بەڕوی دەسەڵاتی ئەمری واقعی هەرێم کە زۆر نابەرپرسیارانە و بێباکانە گوێی خۆی لە ئاست بێ موچەیی و بژێویی سەختی هاونیشتیمانییان خەواندوە. ئەوەی پەرلەمانتارانی ناڕازیی کوردستان ئەنجامیاندا کارێکی ئاسایی و ئەرکێکی سادەی نوێنەرایەتی کردنی خەڵکە، ململانێکان لەناو هۆڵی پەرلەمان دەنگی بەرزی لێوە بێت زۆر باشترە لەوەی بگوازرێتەوە سەر شەقامەکان، تەنانەت ئەگەر بکێشێت بۆ دەمەقاڵە و روبەڕوبونەوەی ئاشتییانەی ناو پەرلەمان.\nگەر زیندویەتی بۆ پەرلەمانی کوردستان بگەڕێتەوە بە دڵنیاییەوە فشاری جدی لەسەر دەسەڵاتدارانی هەرێم دروست دەبێ بۆ چارەسەری کێشەی بژێوی و ژیانی هاوڵاتییان. هەر بۆ وەبیرهێنانەوە دوای هەڵبژاردنمان بۆ سەرۆکایەتیی پەرلەمانی کوردستان لەگەڵ ئەندامانی تری دەستەی سەرۆکایەتی لە کۆتایی نیسانی 2014، سەرەڕای بڕینی بەشە بودجەی هەرێم لە بەغدا هاوشێوەی ئێستا، سەرەڕای دابەزینی نرخی نەوت وەک ئێستا، سەرەڕای شەڕی گروپی تیرۆریستیی داعش، تا ڕێگری لێکردنمان لە 12/ 10/ 2020، یەک دینار لە موچەی موچەخۆرانی هەرێم کەمنەکرایەوە (کە ئەو کاتیش پڕۆژە بۆ ئەوە هەبو). ئەمە جگە لە چەندین کاری تر کە تا ئێستاش کاریگەریی لەسەر ژیانی هاوڵاتییان و خزمەتگوزارییەکان بەردەوامە و، لە دەرفەتی تردا باسیان ئەکەین. هەمو ئەمانەش بە هۆی کارایی ئەندامانی پەرلەمان و زیندویەتیی پەرلەمانەوە بو. دەستەی سەرۆکایەتیی پەرلەمان ئەگەر بییەوێت بەهێز بێت و پەرلەمانیش بە بەهێزی بهێڵێتەوە ئەبێ نوێنەرایەتیی ئیرادەی پەرلەمانتاران بکات لەبەرامبەر دەسەڵاتی جێبەجێ کردن نەک بە پێچەوانەوە.\nئەرکی دەسەڵاتە بچێتە بەردەم پەرلەمان و، ئەوەی ناوی لێنراوە «رێکەوتنی پەنجا ساڵە» لەگەڵ تورکیا بۆ پەرلەمانتاران و خەڵک ئاشکرا بکات. پێویستە ئیتر داهاتی راستەقینەی نەوت و گاز بۆ خەڵک ئاشکرا بکرێ نەک مانگانە بە گۆترەکاری نرخ نەوت هەرچەندێک بێت، بڕێک پارە بەناوی داهاتی فرۆشی نەوتەوە بهێنرێتە خەزێنەی گشتی. پێویستە سەرجەم داهاتەکانی تری هەرێم بۆ خەزێنەی گشتی کۆبکرێنەوە و کۆتایی بە قاچاخچییەتی و گەندەڵی بهێنرێت. کاتییەتی لەسەر بنەمایەکی رون و شەفاف، هەرێم لەگەڵ بەغدا، رێکەوتنی دورمەودا و بەردەوام لەبواری نەوت و گاز و داهاتەکانی تر لەگەڵ بەغدا ئەنجام بدات.\nئەم داروپەردوە ڕزیوە گەر وا بەردەوام بێ، ڕۆژێک دادێ پێش هەر کەسێک بەسەر دەسەڵاتدارانی بێباکی هەرێم دا دادەڕوخێ.\nئه‌نجومه‌نی نوێنه‌رانی عێراق تاوتێی نرخی دینار به‌رامبه‌ر دۆلار ده‌كات


ئه‌ڤرۆ پشككێشانه... كۆمێن دهۆكێ و زاخۆیێ ژ هه‌ڤ جودانه - وارمیدیا\nپەکەکێ کوشتنا 14 سەرباز و دژەگەریلایان راگەھاند\nدەزگەهێ خێرخوازی یێ بارزانی کۆنفرانسەکی ل سەر پێکڤەژیانێ دکەت\nتورکیا هێز و نۆشدار ھنارتنە سنۆرێ رۆژئاڤایێ کوردستانێ\nھەڤپەیمانییا نێڤدەولەتی و تورکیا گەرەکا دی یا فرینا ھەڤپشک کر\nزەریف: سیناریۆیێ هێرشکرنا کۆمپانییا ئارامکۆ ئاشۆپی یە\nمسر.. خوەنیشاندان ل دژی سیسی هاتن کرن\nپەرلەمانێ ئیراقێ ئەڤرۆ دێ 7 پرۆژەقانوونان گۆتوبێژ کەت\nتورکیا.. 394 کۆچبەر ل 3 پارێزگەھان ھاتن گرتن\nئەمریکا بریارا زێدەکرنا هێزێ ل سعوودیێ دا\nعەفرین و شەھبا.. شەرڤانان 8 چەکدار کوشتن\nئه‌ڤرۆ پشككێشانه… كۆمێن دهۆكێ و زاخۆیێ ژ هه‌ڤ جودانه\nمێژوویا به‌لاڤكرنێ: 2015/08/05 - 9:51 ص\nچاڤه‌ڕێیه ئه‌ڤرۆ ئێكه‌تییا ته‌پاپێی یا ئیراقێ پشككێشانا وه‌رزێ 2015/2016ێ یێ خولا ئیراقێ یا ته‌پاپێی بۆ یانه‌یێن پلا نایاب ل باژێرێ به‌غدایێ بهێته‌كرن كو تێدا 20 یانه دێ هێنه دابه‌شكرن لسه‌ر دو كۆمان و رێنومایێن وان بڤی ره‌نگێ خوارێنه.\nهه‌ر پارێزگه‌هه‌كا دو یانه تێدابن دێ ل كۆمێن جودابن ، یانه‌یا دهۆك و زاخۆ دێ كه‌ڤنه د كۆمه‌كا ژێكچوودا دا و د هه‌ڤڕكیێن كۆماندا یاریێ دگه‌ل ئێك ناكه‌ن، دیسان هه‌ر ئێك ژ نه‌فت ئه‌لوه‌سه‌ت قاره‌مانا وه‌رزێ بۆری و جه‌وییه خودانا رێزا دووی دێ سه‌ركێشێن كۆمێن ئێكێ و دووێ بن، تیمێن شورته، ته‌له‌به وهه‌ولێر دی هێنه پارڤه‌كرن لسه‌ر دو كۆمان ب مه‌رجه‌كی جه‌وییه و هه‌ولێر د ئێك كۆمدابن، هه‌روه‌سان یانه‌یێن به‌غدایی، كه‌رخ وبه‌غدا دی لسه‌ر ئاستێ ئێكێ بن، نه‌فت وحدوود لسه‌ر ئاستی دووێ، و كاره‌با و سیناعه لسه‌ر ئاستی سێیێ هێنه پارڤه‌كرن.\nیاریێن هه‌ردو كۆمان دێ ب شێوه‌یێ كه‌ڤتنا دوجاركی بن هاتن و چوون، ژ هه‌ر كۆمه‌كێ چار یانه دێ ده‌ربازبنه قۆناغا دوماهیێ و یاریێن ڤێ قۆناغێ ژی دی ب شێوه‌یێ هاتن وچوون بن، ده‌ستپێكا خولێ دێ ل 14 و 15ێ هه‌یڤا ئه‌یلونا بهێت ده‌ستپێكه‌ن، دیسان قاره‌مانییا كاسا ئیراقێ ژی دێ ل 5 و 6ێ هه‌یڤا چڕییا ئێكێ یا بهێت هێنه‌كرن.\nژلایه‌كێ دیڤه ئێكه‌تیێ دیاركر كو دڤێت یانه‌یێن پشكدار هه‌تا 9ێ ڤی هه‌یڤێ جهێ یاریگه‌ها خۆ ده‌ستنیشانكه‌ت بۆ په‌سه‌نكرنێ.\nنادال و فێدرێر دێ پشكدارى كوپا لاڤه‌ر یا تێنسێ بن\n2019/09/20 - 4:59 م\nدێمبلى ڤه‌گه‌ریا راهێنانێن به‌رشه‌لۆنا\n2019/09/20 - 4:11 م\nكالچیۆ مێركاتو : ئه‌لێگری و مۆرینیۆ به‌ربژارێن جهگرتنا زێدانینه\n2019/09/20 - 3:54 م\nنێچیرڤان بارزانى: پێشمه‌رگه‌ی ب قۆربانیدانا خوه ئاشتى و ئارامی پاراست\n2019/09/21 - 11:30 ص\nمه‌سروور بارزانی: ئێكه‌تییا زانا رۆله‌كێ دیار د بزاڤا رزگاریخوازی دا گێرایه\n2019/09/21 - 11:11 ص\nئەمریکا ھاریکاریێن نوو پێشکێشی قوربانیێن شەرێ داعشێ دکەت\n2019/09/21 - 11:09 ص\n2019/09/21 - 10:22 ص


بەهرۆز جەعفەر: بۆچی گوتاری لایەنە شیعیەکان لە تایەفییەوە گۆڕاوە بۆ ناسیۆنالیستی عێراقی؟. – WTARIKURD\nبەهرۆز جەعفەر: بۆچی گوتاری لایەنە شیعیەکان لە تایەفییەوە گۆڕاوە بۆ ناسیۆنالیستی عێراقی؟.\nناسیۆنالیزم لە ڕۆژهەڵاتی ناوەڕاست دا پەیوەستە بە فۆڕمەڵە بوونی دەوڵەت لە دوای جەنگی جیهانی یەکەم، یانی نەبوونی “دەوڵەتی قووڵ یان کارا” دیوە نێگەتیڤەکەی دەوڵەتە، ناسیۆنالیزمی عەرەبی بەرەنجامی زاڵبونی بیری قەومچیەتی تورکە کە زیاتر لە شەش سەدە فەرمانڕەوایی ڕۆژهەڵاتیان کردووە، بۆیە ئەم ناسیۆنالیزمە بابەتێکی نا کامڵە، هەروەک چۆن لەبەرانبەر “عروبە” و نەتەوەگەرێتی عەرەبدا چەمکی ” کوردایەتی” سەریهەڵداوە.\nلە دوای ڕووخانی بەعس لە عێراقی (2003) هەتا هاتنی دەوڵەتی ئیسلامی لە عێراق و سوریا، تاکە شتێک کورد و عێراقییەکان تیا سەرکەوتوبون ئەوە بو، کە ململانێکانیان لەشەڕی تایەفی و نەتەوەگەرێتی و زەقکردنەوەی ناسنامەوە گۆڕی بۆ پشکی بودجەو مەسەلە ئابورییەکان، واتە نەوت وەک کاڵایەکی ئابوریی مشتومڕی لەسەر ئەکرا نەک قەومی (ئەمە بابەتێکی زۆر ئیجابی بو، ئیتر 700 ملیار دۆلار لە 2003 ەوە بۆ 2015 بەهەدەر دراوە ئەوە بابەتێکی ترە) گرنگ ئەوەیە لەو ماوەیە نەوت تێکەڵ بە ئایدۆلۆژیا نەکرا، لە هەر شوێنێک نەوت و غاز تێکەڵ بە ناسیۆنالیزمێکی بێ ڕوئیا یان ئایدۆلۆژیا کرا ئیتر کارەساتێکی مرۆیی گەورە سەرەتاکەی دەستی پێکردووە.\nلەدوای ڕزگارکردنی موسڵ لە دەست دەوڵەتی ئیسلامی و، وە لە دوای (۱٦ی ئۆکتۆبەرەوە) خیتاب‌و ئاڕاستەی زۆربەی لایەنە شیعییەکان لەمەسەلەی مەزهەب دەرچووەو بووە بە بابەتێک بۆ زیندووکردنەوەی ناسیۆنالیزمی عێراقی- شیعی!\nئایا ڕەهەندو لێکەوتەکانی قەومییەتی عێراقی -شیعی چییە لەسەر کورد؟.\nبە درێژایی مێژوو، وە بە پانایی جوگرافیا لە عێرقدا کورد ناکۆکی و تەماسی لەگەڵ سووننەدا هەبووە، نە ململانێی جوگرافی، سیاسیی، سەربازیی، دەستوریی لەگەڵ شیعە نەبووە، تەنانەت شیعە لەدوا هەڵبژاردنی (2013) ەشدا هیچ کورسییەکیان لە کەرکوک نەبوو، بەڵام لەمەوە دوا کورد ئەبێتە دراوسێی شیعەو ململانێی فەرهەنگی و قەومی و جوگرافی و دەستوریی کورد و شیعە دەست پێ ئەکا، بۆ ئەم خولەی هەڵبژاردنی پەرلەمانی لە (ئایاری 2018) شیعە لە کەرکوک و ناوچە جێناکۆکەکان کورسی پەرلەمانییان ئەبێت. ئەمە سەرەتایەکی ترسناکە بۆ کورد، دووبارەبوونەوەی مێژووییەکە پڕ لە جەور و ستەم ئەگەر کورد ژیرانە مامەڵەی لەگەڵ دا نەکات.\nبە بڕوای من تەنها ڕێگەی چارەسەریی ئەو پرسە بریتی یە لە “ئابوریی و شەراکەت کردن لە سێکتەرەکانی وەبەرهێنان و بە بازاڕیکردن “، چونکە ئابوریی یانی چوون ڕووەو بازاڕ، بازاڕیش یانی قبوڵکردنی بینینی هەموو شتێک و بەریەککەوتنێکی مۆدێرن. لە ڕووداوەکانی (16ی ئۆکتۆبەر) دا کاتێک هێزەکانی سوپای عێراق گەیشتنە نزیکی پردێ، توێژەری هەرە کاریگەری ئەمریکا بۆ کاروباری ڕۆژهەڵاتی ناوەڕاست “مایکڵ نایتس- Michael Knights لە پەیمانگەی واشنتن پێشنیارێکی بۆ ئیدارەی ترامپ لە ئەمریکا کرد تا ئەم ئاگرە پەرەی نەسەندووە دەستوەربدەن، بە جۆرێک ئەمریکا هەوڵ بدات کورد و حکومەتی مەرکەزیی ڕێک بکەون لەسەر مەسەلەی نەوت و لە پاڵیوگەکانیش دا نیسبەتی کورد و عەرەب هەبن، تا ئەمە وا بکات جیاوازییە نەتەوەیی و سیاسییەکان کاڵتر ببنەوە.. هەر لە بەرایی (مارسی 2018) ەدا، مایکڵ نایت و جێمس جێفری بە ناونیشانی (Iraq”s Energy Future Lies to the North) پێش چاو ڕوونییەکی گرنگتر بڵاو ئەکەنەوە.\nجەیمس جیفری و مایکڵ نایت بەتەنها دوو توێژەری کاریگەر نیین لە واشنتۆن ئینستیوت، بەڵکو زۆر جار ئەوان چی ئەڵێن وەزارەتی دەرەوەو بەرگری ئەوە ئەکەن، بەمانایەکی تر ڕاپۆرت بۆ ناوەندە کاریگەرەکانی ئەمریکا ئامادە ئەکەن. لەدوا ئەنەلایزیان دا گرنگترین تێزەکانیان لە بارەی نەوت و غازی عێراق و مەسەلەی کەرکوک و کوردستان لەم چەند خاڵەی خوارەوەدا چڕبۆتەوە:\nیەکەم: عێراق ئەبێتە ژمارەیەکی گەورە لە وەبەرهێنانی نەوت دا، ژمارە دوو لە ئۆپیک ئەوەو ڕۆژانە لە (2018) ەدا بڕی (5) ملێون بەرمیل بەرهەم ئەهێنێت و (4) ملێونی هەناردە ئەکات. بەمەش کێبڕکێی ئێران و ڕووسیا لە لایەک و ئەمریکاو ئەوروپا لە لایەکی تر زێدەتر ئەبێت.\nبەپێی ئەم نووسینە ئەمریکا نەوتی ووڵاتانی کەنداو و دەریای ناوەڕاستی کۆنترۆڵ کردووەو ئەیانەوێ عێراق ئێران تێپەڕێنێت و ڕووەو ژوور هەنگاو بنێت. ئەم دوو توێژەرە ئەڵێن 40٪ ووزەی عێراق لە باکوری عێراقەو پێویستە ئەمریک ڕێگە نەدا ئەمە بکەوێتە دەستی ئێران.\nدووەم: غازی سروشتی لە عێراق ئەبێتە بابەتێکی هەستیار، لە عێراقدا ( 16) ملیار مەتر شەش جا غاز بە هەدەر ئەچێت بە هۆی سوتانی نا ئاساییەوە کە ئەمە ئەکاتە (0٫5٪) سەتا نیوی بەرهەمهێنانی ساڵانەی غازی جیهان، ساڵانە بۆ وەبەرهێنانی کارەبا عێراق (2) ملیار/ م6 ی پێویست وەبەردێنێت، بەگشتی ڕاستە ئەمە مەسەلەیەکە، لەمە گرنگتر ئەوەیە عێراق ئەبێت بە ترانزێتی بۆڕی غاز و کاریگەری و پەیوەندی بە ئوردن، سعودییە و کەنداو بەگشتی، تورکیا، ئێران، سوریاوە ئەبێت. کەواتە عێراق ئەبێتە چەقی گۆڕانکاری گەورەو حیساب بۆکراو بە تایبەت بۆ هەریەکە لە ئێران و تورکیاو ئەمریکا عێراق ئەبێتە پشتێنەو پێویستییەکی گەورە..\nسێهەم: لەبارەی کەرکوکەوە شتێکی وا تازە ناڵێن، مەسەلەن هەر لایانوایە کە کەرکوکەو لەساڵی (2014) کە داعش هاتووە ئیتر حکومەتی عێراق توانای سەربازی و ئەمنی لەدەستداوە، کوردو پێشمەرگە فورسەت ئەهێنن ڕۆژانە (300) سێ سەت هەزار بەرمیل نەوت لە کێڵگەکانی کەرکوک ئەفرۆشن بە ڕێگەی هێڵی کوردستان – جەیهان و، دواییش کە دەوڵەتی ئیسلامی تێکشکێنراو لاواز بوو، حکومەتی عێراقی هاتۆتەوە ئەو شوێنانەی لە کورد وەرگرتۆتەوە.\nچوارەم: ئەنەلایزەکە ڕیفراندۆمەکەی هەرێمی کوردستان بە هەڵەیەکی ستراتیژیی باس ئەکاو، لایشی وایە کە کێشەکانی هەرێم و بەغدا دوای هەڵبژاردنی ئایاری 2018 قووڵتر ئەبنەوەو ڕۆڵی ئەمریکا تەنها ئەوەیە کە نەهێڵێت بەریەک بکەون.\n– ئینستیوتی مێدیتریانە بۆ توێژینەوەی هەرێمایەتی\nعەلی مەحمود: پارتە كوردییەكان و قەرەبووكردنەوەی زیانلێكەوتوانی هەڵەبجە.\nئارام عەزیز: شاسوار لەتەرازوی (نەوەی نوێ) دا!


هێرش بۆ سەر سازمانی خەبات و كاك بابەشێخ حوسێنی و چەند سەرنجێك! سازمانی خه‌بات کوردستانی ئێران\nبێگومان ئەو هێرشانە نەك خزمەت بە دۆزی ڕەوای گەلی كورد ناكات، بەڵكو دەبێتە هۆی زیان گەیاندن بە پێگەی ئەو هێزو لایەنانەی كە خاوەنی ئەو جۆرە كەسانەن و هەروەها زیان بە هاوكاری نێوان لایەنەكانی گۆرەپانی خەباتی مافخوازانەی كوردستان و ڕەوتی شۆڕشگێری دژ بە دەسەڵاتی ئاخوندی لە ئێران.\nئاشكرایە كە سازمانی خەبات و كاك بابەشێخ هیچ كات ناتوانن دۆستی دژمنانی كورد و دۆستی قاتڵانی پێشەوا قازی محەممەد و قاتڵانی شەریفزادە بن و هەروەها هیچ كات نوێنەری خۆفرۆشان و هیچ لەدەست نەهاتوان و خائینان بە گەڵ و نیشتمان نین.\nبەڵێ سازمانی خەبات نوێنەری ئەو كەسانە نیە كە بیری خۆبەدەستەوەدان بە رژیمی ئاخوندی لە مێشكیاندایەو لە بەر دیوەخانی پاسدارەكانی قاسم سلێمانی و ئیسكۆرتەكانی سەحرارودی، قاتڵی شەهید دوكتور قاسملوو كز داماون تا بەڵكوو لە سایەی ئەواندا داهاتوی رەشی سیاسیان بپارێزن.\nبێگومان كاك بابەشێخ حوسێنی پێشمەرگەو فەرماندەی مەیدانی نەبەردیی و خاوەن هەڵوێستی لێبراوانەو خۆڕاگریە كە تەواوی لەشی زامی گوللەو بۆمب و راكتی دوژمن لە مەیدانی جەنگەو تەواوی ژیانیشی چالاكی سیاسی و سەركردەیەكی خاوەن ئەزموون و سادق و دوور لە خۆبەدەستەوەدان لە پێناو گەل و نیشتمان بووە.\nهەر بە بوونی ئەو روانگە شۆڕشگێڕانەیە هەموو كات سازمانی خەبات دۆستایەتی و هاوكاری لەنێوان هێزە شۆرشگێرەكانی كوردستان و ئێرانی پێ ئەركێكی پێویست و بنەڕەتی بووەو هەر ئەو ڕوانگە دروستەش بۆتە هۆی هاوپەیمانی لەگەڵ سازمانی موجاهیدین، خاوەن پشتیوانی جەماوەری ئێران و نەیارترین دژمنی دەسەڵاتی ئاخوندی لە ئێران كە باوەریان بە مافی كورد و مافی گەلانی دیكەی ئێران هەیە.\nجێگەی خۆیەتی ئاماژە بەو ڕاستیە بكەین كە سازمانی خەبات پاكترین تەشكیلاتی مەیدانی خەباتی ئازادیخوازی كوردستانەو هاوكاریە كەم وێنەكانی سازمانی خەبات بۆ خەڵكی كوردستانی عێراق و رزگار كردنی دەیان لاوی ئەو بەشەی كوردستان لە ئیعدام و پشتیوانی لە راپەرینی خەڵكی كوردستانی عێراق لە ساڵی 1991بەرامبەر رژیمی سەددام، گرتنی بەرپرسانی سازمانی خەبات لە لایەن حكومەتی بەعس كە یەك لەوان كاك بابەشێخ بۆ ماوەی 15 مانگ زیندانی عێراق بوو. هەروەها بەشداری چالاكانەی پێشمەرگەكانی سازمانی خەبات لە جەنگ دژی ترۆریستانی داعش و دەیان نمونەو بەڵگەی دیكە لە سەر كوردایەتی پاك و بەكردەوەی سازمانی خەبات دەرخەری ئەو ڕاستیەن كە فرەبێژە زمان و دەم شڕەكان هەر ئەوەندەیان لە دەست دێ بە زمانی شڕیان كوردایەتی و خەباتی ئازادیخوازی بشێوێنن.\nئەگەر ئێمە لە بەرامبەر ئەو هێرشە ناڕەواو بازاڕیانە بێ دەنگین تەنیا لە بەر ئەوەیە ئەركمان خەبات لە پێناو ئازادی و گەیشتنی گەل بە مافەكانیەتی و نامانهەوێ كاتی خۆمان و ئەركی پیرۆزمان بە قسەزل و فرەبێژ و هاوهەڵوێستی دژمنانی كورد تەرخان بكەین.\nڕێکه‌وت: 2018-07-17 10:48:38


NRT TV | کوردستان | کەرکوک.. چیرۆکی ئەو سێ منداڵەی دایکیان بەجێیهێشتوون\nکەرکوک.. چیرۆکی ئەو سێ منداڵەی دایکیان بەجێیهێشتوون\n9045 جار خوێندراوەتەوە\nئیناس و ئیخڵاس و نرجس، ئەو سێ کچەن کە تەمەنیان سێ، پێنج و شەش ساڵانن، پێش نیوەڕۆی ڕۆژی چوارشەممەی رابردوو، دایکیان لە تەنیشت دادگای کەرکوک بەجێیان دەهێڵێت و دەڕوات، دواتر هاوڵاتیان دەیدەن بە پۆلیس و دادوەریش بڕیار دەدات هەتا یەکلاییبوونەوەی چارەنوسیان لە ماڵی ئەنجومەنی گەڕەکی خاسەی دوو بمێننەوە.\nچیرۆکی ئەم منداڵانە کاتێک دەستپێدەکات لەگەڵ دایک و باوک و خێزانەکەی کۆچ دەکەن بەرەو تورکیا و خۆیان ڕادەستی یوئێن دەکەن، دواتر دەزگای هەواڵگری تورکیا باوکی منداڵەکان بە تۆمەتی پەیوەندی لەگەڵ داعش دەستگیردەکات و ڕەوانە عێراقی دەکاتەوە، ئێستا باوکیان سزای لەسێدارەدانی بۆ دەرچووە و لە پارێزگای ناسڕیە زیندانیکراوە .\nدایکی ئەم منداڵانە کەتەمەنی تەنیا ۲۳ ساڵە بە بیانوی نەبوونی توانای دارایی منداڵەکانی بە جێهێشتووە، هەر پاش بڵاوبوونەوەی وێنەی منداڵەکان لە تۆڕەکۆمەڵایەتیەکانیش ئەم ژنە خۆی وەکو داپیرەیان ناساندووە و داوای وەرگرتنەوەیان دەکات، لە ئێستاشدا سەرقاڵی تەواوکردنی ڕێکارە یاساییەکانە بۆ وەرگرتنەوەی .\nهاوکات، سەرۆکی لیژنەی مافی مرۆڤ لە‌پەرلەمانی عێراق لەکاتی سەردانی منداڵەکاندا باسی لەوەکرد، لە شاری کەرکوک شوێنێک نیە بۆ داڵدەدانی منداڵانی بێ سەرپەرشت و ئەوەی هەیە تەنیا خانەیەکە بۆ بەخێوکردنی هەتیوانی کوڕ .\nجەنگی داعش دەیان چیرۆکی لەبیرنەکراوی لە هزری خەڵکیدا بەجێهێشت، بەڵام ئێستا و پاش نزیکەی سێ ساڵ لە ڕاگەیاندنی کۆتایی هاتنی داعش، هێشتا قوربانیانی دەستی ئەو ڕێکخراوە بەردەوامی هەیە. چیرۆکی ئەم سێ کچەش کە خەڵکی قەزای دۆری پارێزگای سەڵاحەدینن، یەکێکە لەو چیرۆکانەی رەنگە بۆهەمیشە کاریگەری لەسەر دەروونی ئەومنداڵانە بمێنێتەوە.


عەبادی: وردبینی بۆ مووچەی فەرمانبەرانی هەرێم دەکەم\nئه‌م بابه‌ته 4067 جار خوێنراوه‌ته‌وه\nسەرۆك وەزیرانی عێراق رایدەگەیەنێت، سەرۆکی فەرەنسا پەیوەندی پێوە کردووە و ئامادەن بۆ گفتوگۆ لەگەڵ هەرێمی کوردستان و دەستیان بە وردبینکردن لە مووچەی فەرمانبەرانی هەرێمی کوردستان کردووە و پرۆسەکە زۆری پێناچێت.\nدوای کۆبوونەوەی ئەنجوومەنی وەزیران، حەیدەر عەبادی، سەرۆکوەزیرانی عێراق ئاماژەی بەوە کرد، لیژنەیەکیان راسپاردووە بۆ لێکۆڵینەوە و وردبینیکردنی مووچەی فەرمانبەرانی هەرێمی کوردستان.\nعەبادی وتی لەنێو هەرێمی کوردستان رەخنە هەیە و پێیان راگەیاندووین کە بەم شێوەیە پارە خەرج مەکەن، چونکە پارەکە دەچێت بۆ لایەنگری لایەنەکان و هاووڵاتیی ئاسایی بەدەستی ناگات، بۆیە پێویستە وردبینی بکرێت".\nحەیدەر عەبادی دەڵێت"وردبینی کاتێکی زۆر ناوێت، ئێستا دەستیان بە پرۆسەی وردبینی سەرەتایی کردووە".\nدەشڵێت"چاودێریی داراییم راسپاردووە جارێکی دیکە وردبینی تێدابکەن، هەروەها لیژنەکەی تایببەتم لە ئەمینداری گشتیی ئەنجوومەنی وەزیران راسپاردووە بۆ هاوکارییکردن لەگەڵ هەرێمی کوردستان، دەست بە هەنگاوی سەرەتایی دەکەین بۆ خەرجکردنی مووچەی فەرمانبەرانی هەرێمی کوردستان".\nسەرۆکوەزیرانی عێراق رەتیکردەوە فڕۆکەخانەکانی کوردستان داخرابن و وتی"فڕۆکەخانەکان دانەخراون و کراوەن، بەڵام گەشتە نێودەوڵەتیەکان لە کوردستان رێگەی پێنادرێت، بۆیە ئەمە زۆر کاریگەری نەکردووەتە سەر هاووڵاتی ئاسایی کورد، دەتوانێت بە بەغدا تێپەڕێت و گەشتی دەرەوە بکات".\nلەبارەی داواکاری بەغدا بۆ کردنەوەی فڕۆکەخانەکان، عەبادی دەڵێت"راشکاوانە داواکارییم روونە، فڕۆکەخانەکان دەروازەی سنووریین، هەموو جیهان لەسەر ئەمە لەگەڵمانە، ئەمە روونە لە دەستووری عێراقیش، بابەتی پاسەپۆرت، بەهەمان شێوە دەروازەی سنووری لەگەڵ جیهانی دەرەوە، بەرپرسیارێتی حەسری حکومەتی ئیتیحادیین، برایان لە هەرێم پێویستە ئەمە پەسندبکەن، ئێمە ئامادەین بەتەواوی دانوستاندن بکەین".\nعەبادی داواکاری لە هەرێمی کوردستان هەیە و دەڵێت"سەرەتا داوا لە هەرێم دەکەین کێشەکانی چارەسەر بکات، کێشەیەکی راستەقینە لەنێو هەرێمی کوردستاندا هەیە، ئایا حکومەتی هەرێم نوێنەرایەتی تەواوی هەرێم دەکات؟".\nسەبارەت بە دەستپێکردنی گفتوگۆ، عەبادی وتی"بەشێوەیەکی سەرەکی و بنەڕەتی من ئامادەی گفتوگۆ و دیالۆگم، بەڵام پێویستە دیالۆگ لەسەر بنەمای دروست بێت، تاوەکو بگەینە ئەنجام، پێشوازی لە هەر دیالۆگێک دەکەم".\nعەبادی باسی پەیوەندییە تەلەفۆنییەکەی سەرۆکی فەرەنسای کرد دوای کۆبوونەوەی لەگەڵ سەرۆکوەزیرانی کوردستان لە پاریس و گوتی "بەڕێز ماکرۆن سەرۆکی فەرەنسا پەیوەندی پێوەکردووم و پێمگوت هەڵوێستی ئێمە روون و وەک پێشتر لە پاریس رامانگەیاندووە و ئێستاش رایدەگەیێنینەوە، ئامادەم بۆ دیالۆگ لەسەر ئاستی حکومەت، شاندی حکومیی لێرە، شاندێکی حکومی لەلایەن هەرێمی کوردستانەوە و دانوستاندن دەکەین. لە کۆتایی کوردەکان گەلی ئێمەن، من بەدوای ئەوەم خزمەتگوزارییەکانیان پێبگات و مووچە و شتێکی دیکەیان بۆ بنێرین، ئێمە ئەوەمان دەوێت، پێویست بەوە ناکات، کەسێک فشارمان بکاتە سەر تاوەکو خزمەتگوزارییان بۆ دابینبکەین، هاووڵاتیانی کورد گوێبیستی ئێمەن، ئێـمە رژدین لەسەریان".\nلەبارەی ئەو لێدوانەی کە دەڵێت "ئامادەن بۆ گفتوگۆ" بەڵام هێشتا گفتوگۆ دەستیپێنەکردووە، عەبادی وتی"ئێمە کێشەمان هەیە، کێشەیەکی سیاسی لە هەرێم هەیە، دەمانەوێت میکانزمەکان تەواوبن، تاوەکو هاوکاری هاووڵاتیان بکەین لە هەرێمدا، بەشێک لە دیالۆگ لەسەر ئەمە وەستاوە، تەنانە شاندێکی باڵای سەربازیمان پێکهێنا لەگەڵیاندا بۆ ئەوەی گفتوگۆ بکەین تاوەکو رێگری لە خوێنڕشتن بکەین، هەندێک لە هەرێم سوورن لەسەر خوێنڕشتن، تەنانەت پێیانوابوو ئەمە پاڵەوانییەتییە، ئێوە بینیتان لە میدکانەوە جەنگاوەری عێراقییان دەکوشت و شانازیان پێودەکرد، ئێمە ئەوەمان نەکرد و رامانگەیاندووە، ئەمە زیانە".\nعادل عەبدولمەهدی:زۆری ژمارەی ڕاوێژکاران و بەڕیوەبەران بوجەی وڵاتی ماندوو کردوە\nسائیرون:دەبێ کوتلە سیاسیەکان سازش لەسەر دەستکەوتەکانی هەڵبژاردن بکەن\nوەزیری کۆچ و کۆچبەران:پێویستە کورد سازش لە پشکی خۆی نەکات لەحکومەتی عێراقدا\nعادل عەبدولمەهدی کابینەی نوێی حکومەتەکەی ڕادەگەیەنێت\nسیمنس: 11 هه‌زار مێگاوات كاره‌با له عێراق زیادده‌كه‌ین\nئەفسەرێکی هەواڵگری لەکەرکوک کوژرا\nمەرسومی خانەنشینی بۆ سەرۆک کۆماری پێشوو و جێگرەکانی دەرچوو\nکۆمسیۆنی باڵای هەڵبژاردنەکانی عێراق:هەڵبژاردنی ئەنجومەنی پاریزگاکان لەکاتی خۆیدا ناکرێت\nسه‌در په‌یامێك ئاڕاستەی سه‌ركرده كورده‌كان ده‌کات


بەڕێوەبەری پاسپۆرتی سلێمانی: 3 ملیار و 53 ملیۆن دینار داهاتمان هەبووە بەڵام ڕوبعەمووچەیەكمان پێ دەده‌ن |\nHome چاوپێکەوتن بەڕێوەبەری پاسپۆرتی سلێمانی: 3 ملیار و 53 ملیۆن دینار داهاتمان هەبووە بەڵام ڕوبعەمووچەیەكمان پێ دەده‌ن\non: كانونی دووه‌م 18, 2017 In: چاوپێکەوتن, سەرەکی, کۆمەڵایەتیNo Comments\nسازدانی: ئاژانس – ئارا ئیبراهیم\nسالار عەبدوڵڵا، بەڕێوەبەری بەڕێوەبەرایەتی پاسپۆڕتی سلێمانی، ڕایدەگەیەنێت لە 2016دا داهاتمان 3 ملیار و 53 ملیۆن دینار بووە؛ بە چەك دەچێتەوە ژمارەحسابییەك لە بەغدا، بەڵام حكوومەتی ناوەندی چارەكەمووچەیەكیان بۆ دەنێرێت.\nسالار عەبدوڵڵا، به‌ڕێوه‌به‌ری بەڕێوەبەرایەتیی پاسپۆڕتی سلێمانی لە چاوپێكەوتنێكدا لەگەڵ ״ئاژانس״ باس لەوەش دەكات كە لە ساڵی 2016دا 103 هەزار زیاتر پاسپۆرتیان بۆ هاووڵاتییان دەركردووە و لە ماوەی ساڵی 1999 تا ئەمڕۆ یەك ملیۆن و 60 هەزار پاسپۆرتیان بە هاووڵاتیان داوە.\nئاژانس: ساڵی 2016 پاسپۆرتان بۆ خەڵكی بیانی زۆر دەردەكرد، عەرەب و ئێزدی و ئاوارەی سوری، بەڵام بۆ ئەمساڵ سنووردار كراوە، بۆچی؟\nسالار عەبدوڵڵا: لەبەر ئەوەی مەنزوومەی جەوازاتی عێراقی ماندووە، ئێستا پێویستی بە گۆڕینی سیستمەكە هەیە، حكوومەتی عێراقی بە نیازە ئەم سیستمە بگۆڕێت و سیستمێكی نوێ بێنێتە كایەوه‌و پاسپۆرتێكی نوێ درووست بكات، چونكە ئەم سیستمەی ئێستا لە ئاست داخوازیی هاووڵاتییاندا نییە، بۆیە دەگۆڕدرێت بە سیستمێكی نوێ، ئێمەش لەسەر ئەو سیستمە ئیش دەكەین، ناتوانین هەموو داواكاریی هاووڵاتییان دابین بكەین بەتایبەتی ئاوارەكان و ئێزدییەكان، بەڵام لەگەڵ ئەوەشدا هاوكارییان دەكەین ئەگەر بۆ پێویستییەكی نەخۆشی و گرنگ بێت پاسپۆرتیان بۆ دەردەكەین.\nئەگەر هات و ئەو سیستمە نوێیە جێبەجێ بوو ئەوكات بۆ هەموو كەس دەتوانین پاسپۆرت دەربكەین.\nئاژانس: ئەو سیستمە نوێیە كەی دەخرێتە بواری جێبەجێكردنەوە؟\nسالار عەبدوڵڵا: تەبعەن سیستمی پاسپۆرتی عێراقی سیستمێكی جیهانییە، لە باڵیۆزخانەكانی عێراقەوە ڕەبتە بە سەنتراڵ و مانگی دەستكردەوە، ئەو كەسەی لە لەندەن دەچێت داوای جەواز دەكات، هەمان مامەڵەیە كە لە پارێزگایەكی عێراق دەیكات و هەمان سیستمە، پلان و بودجەی بۆ دانراوە و هەنگاوی زۆری بڕیوە و ئیشەڵڵا ئەمساڵ ئەو سیستمە نوێیە جێبەجێ دەبێت.\nئاژانس: دەوترێت كێشەی خەتوەستانتان هەیە لەگەڵ بەغدا پەیوەندیی بە سێرڤەری بەغداوە هەیە، بەو هۆیەوە بە هەفتە پاسپۆرتتان بۆ هاووڵاتییان دەرنەكردووە و مامەڵەكانتان ڕایی نەكردووە، بۆ چارەسەر ناكرێت؟\nسالار عەبدوڵڵا: خەتوەستان پەیوەندیی بە سەنتڕاڵەكەی بەغداوە هەیە، لە سلێمانییەوە تا بەغدا كێبڵ بەژێر زەویدا ڕۆیشتووە، كێبڵی فایبەر ئۆبتیك بە نوێترین سیستم لە مانگی پێنجی 2016 دانراوە، كێشەكە پەیوەندیی بە كۆی سیستمەكەوە هەیە، بە سوپاسەوە وەزارەتی ناوخۆی عێراق و بەڕێوەبەرایەتیی پاسپۆرتی عێراقی شەونخوونیی تێدا دەكەن بە خێراترین كات سیستمە نوێكە بكەوێتە سەر كار تا ئەو كێشانە نەمێنێت.\nئاژانس: لەسەر ئاستی نێودەوڵەتی دەوترێت پاسپۆرتی عێراقی لە خراپترینەكانە لە جیهاندا، بۆچی ئەوەندە لە ئاستی نێودەوڵەتیدا ئەوەندە سلبییە؟\nسالار عەبدوڵڵا: پاسپۆرت كاڵایەكە، ئەگەر هات و كەسێك كراسێك بدوورێت بە نرخێكی كەم لە كوالێتییەكەی دادەبەزێت، ئەگەر داوای كوالێتیی باشمان كرد كراسێكی ڕێكوپێك و كوالێتیی بەرز دەبێت، كاتی خۆی حكوومەتی عێراقی ئەم گرێبەستەی لەگەڵ ئەڵمانەكان كرد بۆ دەركردنی پاسپۆرت، كوالێتییەكەی لەو ئاستەدا داوا كردووە كە ئیمكانییەتی ماددیی عێراق باش نەبووە، بەڵام لە بەرنامەكەی ئەمساڵدا كەوا جێبەجێ دەكرێت و سیستمەكە دەگۆڕێت پاسپۆرتی عێراقی بەم شێوەیەی ئێستا نامێنێت و دەگۆڕێت و شێوەیەكی نوێ وەردەگرێت، ئێستا لە جۆری Gیە پاسپۆرتەكەمان، بەڵام دەگۆڕێت بۆ شێوازێكی نوێ؛ كوالێتییەكەی زۆر بەرزە و لە ئاستی پاسپۆرتی وڵاتانی نەرویج و سویددا دەبێت، پاسپۆرتی نوێی عێراقی دووەم یا سێیەم دەبێت لە ئاستی وڵاتە پێشكەوتووەكاندا، چونكە بودجەی باشی بۆ تەرخان كراوە، پاسپۆرتی G یان Aئێستا بكەوێتە ئاوەوە تەڕ دەبێت و بە كەڵك نایه‌ت، یان ئەوانەی شۆفێرن و دایمە لە گیرفانیاندایە- بەتایبەت بارهەڵگرەكان؛ جەوازەكە ئارەق دەیگرێت و تێك دەچێت، بەڵام پاسپۆرتە نوێیەكە كوالێتیی بەرزە و ئەو كێشانەی نابێت، لە ئێستادا ئیشی زۆر تێدا دەكرێت تا بۆیان بكرێت زووتر تەواو دەكرێت.\nئاژانس: مووچەتان لە بەغداوە بۆ دێت مانگانە، بەڵام ماوەی چوار مانگە كارمەندەكانتان مووچەیان وەرنەگرتووە، بۆچی؟ حكوومەتی هەرێم دەستی بەسەردا دەگرێت؟\nسالار عەبدوڵڵا: حكوومەتی هەرێم ئەركێكی زیاتری بۆ درووست بووە لەسەر مووچەی كارمەندەكانمان، ئەو مووچەیەی بەغدا دەینێرێت بەشی ڕوبعێكی مووچەی فەرمانبەرانی پاسپۆرت و نشینگە و ڕەگەزنامە دەكات، ئەو پارەیە زۆر كەمە، باقییەكەی حكوومەتی هەرێم پەیدا دەكات لە داهاتی ناوخۆ، بەغدا دەڵێت میلاكاتم ئەوەندە دەوێت بۆ جەوازات و نشینگە و ڕەگەزنامە، بەڵام لە ڕاستیدا ئێمە زۆر زیاتر میلاكاتمان هەیە بۆیە حكوومەتی هەرێم مووچەكانمان دابین دەكات.\nئاژانس: داهاتتان لە ساڵی 2016 چەند بووە؟ ئایا دەیگەڕێننەوە بۆ بەغدا؟\nسالار عەبدوڵڵا: لە 2016 داهاتمان 3 ملیار و 53 ملیۆن دینار بووە؛ بە چەك دەچێتەوە ڕەقەم حسابییەكەوە لە بەغدا، هەر ئەو پارەی داهاتە حەقی دەركردنی پاسپۆرتە كە هاووڵاتییان دەیدەن.\nئاژانس: ئەو كەسانەی پاسپۆرت ون دەكەن یان دەدڕێت، دەوترێت پێشتر دەبوو هاووڵاتییان بچن بۆ دادگای كەڕادە لە بەغدا، بەڵام ئێستا دەتوانرێت لە سلێمانی دەربكرێتەوە، دەكرێت ڕوونكردنەوەی لەسەر بدەیت؟\nسالار عەبدوڵڵا: پێشتر هەموو هاووڵاتییانی عێراق، كە پاسپۆرتیان ون دەبوو یان دەدڕا، دەبوو بچنە دادگای كەڕادە لە بەغدا و ئەركێكی زۆر بوو بۆ هاووڵاتییان، بەڵام لە دوای دەرچوونی یاسای 32ی ساڵی 2015وه یاسایەكی نوێ دەركرا كە دەسەڵات درا بە دادوەرەكان و دادگاكان هەر كەسە و لە شاری خۆی دەتوانێت مامەڵە بكاتەوە بۆ دەركردنی جەواز، پێشتر شەش مانگی پێ دەچوو تا دەردەكرایەوە، بەڵام ئێستا تەنیا 15 ڕۆژی پێ دەچێت.\nوەزارەتی ناوخۆ لەگەڵ دادوەرەكان تەنسیقیان كردووە، دۆسیەی هاووڵاتییەكە بۆ بنكەی پۆلیسی ونبووەكان لەوێوە بۆ دادوەر، هەمان ڕۆژ تەواوی دەكات و دوای 15 ڕۆژ وەردەگیرێتەوە.\nئەگەر هات و هاووڵاتییەكە یەكەمجاری بێت جەواز ون بكات 250 هەزار دینار غرامە دەكرێت، ئەگەر دووەم جاری بێت یەك ملیۆن دینار غرامە دەكرێت.\nئاژانس: لە ساڵی 2016دا چەند پاسپۆڕتتان دەركردووە بۆ هاووڵاتییان؟\nسالار عەبدوڵڵا: لە 2016دا زیاتر لە 103 هەزار و 934 پاسپۆرتمان بەرهەم هێناوە بۆ هاووڵاتییان؛ خەڵكی ئاوارە و ئێزدی تێدا بووە، هەموویان عێراقی بوون، 1754 پاسپۆرتی ونبوومان هەبووە و دەرمان كردووه‌تەوە.\nئاژانس: لە سەرەتای دامەزراندنی فەرمانگەكەتانەوە تا ئەمڕۆ چەند پاسپۆرتان دەركردووە؟\nسالار عەبدوڵڵا: لە 11/1/1999 درووست بووە، تا ئەمڕۆ یەك ملیۆن و شەست هەزار پاسپۆرت دراوە بە هاووڵاتییانی سنووری سلێمانی، گرنگە هەموو هاووڵاتییەك پاسپۆرتی هەبێت و ببێتە خاوەنی پاسپۆرت.\nئه‌نوه‌ر تاهیر: پارتی دەیەوێت لە پارێزگای سلێمانی فەوزا درووست بكات


مەسعود بارزانى، سەرۆکى پارتى دیموکراتى کوردستان لەساڵرۆژى شەڕى پردێدا ڕوونکردنەوە لەبارەى دوو دیبلۆماتکارى ئەمەریکى و بەریتانى دەدات و تاوانباریان دەکات بەوەى کە ڕۆڵى خراپیان هەبووە لەبەرامبەر کوردستان.\nمەسعود بارزانى، سەرۆکى پارتى دیموکراتى کوردستان لە میانەى بڵاوکردنەوەى تویتێکدا رایگەیاند (20ى تشرینى یەکەمى 2020)، "لەدوای ئەوەی کە (7ى حوزەیرانی 2017) بڕیاری ئەنجامدانی ریفراندۆم درا، فرانک بەیکەر، باڵیۆزی بەریتانیا لە عێراق لە سەرەتاکاندا بەرامبەر ئەو بابەتە کراوە بوو و باسی هاوئاهەنگی و هاوکاریی وڵاتەکەی و کوردستانی دەکرد لە قۆناخەکانی داهاتوودا، بەڵام لە کۆتاییەکاندا ئەو رۆڵێکی زۆر خراپی لە دژی کوردستان گێڕا و ئاگاداری زۆر فیتنەگێڕی و پیلانگێڕیی و نهێنییەکان بوو لە دژی کوردستان و دەستیشی تێدابوو".\nبارزانى کە بەمدواییە کتێبێکى بەناوى (بۆ مێژوو) لەبارەى روداو و لێکەوتەکانى ئەنجامدانى ڕیفراندۆمى سەربەخۆیى بڵاوکردەوە، لە بەشێکى کتێبەکەدا رونیدەکاتەوە "دۆگلاس سلێمانی باڵیۆزی ئەمەریکا لە عێراق رۆڵی زۆر خراپی گێڕا، هەم لە هاندانی نەیارانی کوردستان و هەمیش لە پێدانی راپۆرت و زانیاریی هەڵە لەبارەی کوردستان بە واشنتن".


عه‌لی حه‌مه ساڵح: ٣٨٪ کاره‌بای به‌رهه‌مهێندراو به‌فیڕۆ ده‌چێت و ده‌بردرێت\n02/12/2019 263 جار خوێندراوه‌ته‌وه\nعه‌لی حه‌مه ساڵح، سه‌رۆكی فراكسیۆنی گۆڕان له په‌رله‌مانی كوردستان رایگه‌یاند، به‌شێکی زۆر له‌و کاره‌بایه‌ی به‌رهه‌م دێت له چوارچێوه‌ی سیستم ناگاته هاوڵاتی به‌هۆی لێچون و دزییه‌وه، کە لە "٣٨٪ کاره‌بای به‌رهه‌مهێندراو به‌فیڕۆ ده‌چێت و ده‌بردرێت".\nعه‌لی حه‌مه ساڵح، سه‌رۆكی فراكسیۆنی گۆڕان له په‌رله‌مانی كوردستان بڵاویكرده‌وه، به‌دواداچوونی بۆ دۆسیه‌ی كاره‌با له هه‌رێمی كوردستان كردووه و ده‌ركه‌وتووه، "ڕێژه‌ی دابه‌شکردنی کاره‌بای کوردستان به‌سه‌ر پارێزگاکاندا له هه‌ولێر ٤٢٪، له سلێمانی و گه‌میان( جگه له چه‌مچه‌ماڵ) له ٣٣.٥٪، له دهۆک ٢٤.٤٪ ه، به‌تێکڕای به‌کارهێنانی کاره‌با له ڕۆژێکدا بۆ هه‌ولێر ١٠٤٩ مێگاوات، سلێمانی ٧٥٥ مێگاوات، دهۆک ٥٧٤ مێگاوات".\nباسی له‌وه‌شكردووه، "ئه‌و ڕێژه‌یه‌ی پارێزگای سلێمانی به‌به‌راورد به‌ژماره‌ی دانیشتوانی که‌مه، به‌هیچ شێوه‌یه‌کیش ئه‌م کاره‌بای سلێمانی به‌هاوڵاتی هه‌ولێر نه‌دراوه، چونکه کاتژمێری کاره‌بای ماڵان له هه‌ولێر له سلێمانی زیاتر نیه".\nسه‌رۆكی فراكسیۆنی گۆڕان له په‌رله‌مانی كوردستان رونیكرده‌وه، "پاش به‌دواداچون و کفتوگۆ له‌گه‌ڵ وه‌زیری کاره‌بای حکومه‌تی هه‌رێمی کوردستان و که‌سانی پسۆڕ و ئاگادار، گه‌شتینه ئه‌م ئه‌نجامانه کاتژمێری کاره‌با بۆ ماڵان وه‌ک یه‌که، به‌ڵام لۆدو ئه‌و شوێنانه‌ی کاره‌بای به‌رده‌وامیان هه‌یه له هه‌ولێر زیاتره له سلێمانی. له‌گه‌ڵ چه‌ند گرفتێکی دیکه‌دا".\nئه‌وه‌شی خسته‌ڕوو، "چه‌ندین شوێن و ماڵ و باره‌گا، کاره‌بای به‌رده‌وامیان هه‌یه، به‌م شێوه دابه‌ش بووه، هه‌ولێر ٣٠٠ مێگاوات، سلێمانی ١٦٠ مێگاوات، دهۆک ٧٠ مێگاوات".\nهه‌روه‌ها باس ده‌ڵێت، گرفتی نه‌گه‌یشتنی کاره‌با له هه‌رێمی كوردستان هه‌یه، نزیکه‌ی ١٣٪ کاره‌با به‌هۆی سیستمی دابه‌شکردن و گواستنه‌وه(ته‌کنیکی) به‌فیڕۆ ده‌چێت، نزیکه‌ی ١٥٪ به شێوه‌ی زیاده‌ڕه‌وی ده‌برێت، واتا، ئه‌و شوێن و ماڵانه هیچ سه‌عاتێکی کاره‌بایان نیه، هه‌روه‌ها نزیکه‌ی ١٠٪ کاره‌با له پشتی سه‌عاته‌وه له ماڵانو شوێنەکانی دیکە ده‌دزێت، واتا، نزیکه‌ی ٣٨٪ کاره‌بای به‌رهه‌مهێندراو به‌م سێ ڕێگا به‌فیڕۆ ده‌چێت و ده‌بردرێت.\nراشیگه‌یاندووه، له هه‌رێمی كوردستان ئاستی به‌رهه‌مهێنانی کاره‌با له نێوان ٣٢٠٠ بۆ ٣٥٠٠ مێگاواته، به‌هۆی نه‌بونی سوته‌مه‌نی ١٢ یه‌که‌ی به‌رهه‌مهێنانی کاره‌با، کارناکه‌ن.


هاوپۆلنه‌كراو – Standard Kurd\nلەلایەن ستاندار Posted on حوزه‌یران 11, 2022 56 جار بینراوە\nستاندەر ڕێكخراوی ئایندە بۆ پاراستنی ژینگە لە چوارچێوەی ڕاپۆرتێكدا لیستی ناوی ئەو ڕووبارانەی ئامادە كردووە، کە ئێران لە عێراق دایبڕیون کە ڕێڕەویان بگۆڕێ بۆ ئەوەی تەنیا لەناو ئێراندا بمێننەوە. ئەمەی خوارەوە لیستی ناوەكانن: 1- ڕووباری ئەڵوەن كە بەناو شاری خانەقیندا تێدەپەڕێت. 2- ڕووباری زابی بچووك لە سنووری سلێمانی. 3- ڕووباری کارون، لە بەرزاییەکانی (بەختیاری)ی ئێرانەوە ...\nلەلایەن ستاندار Posted on ته‌مموز 13, 2021 249 جار بینراوە\nتەنانەت سەردەمی زیندان ونەهامەتییەکانی(کە پشکۆ نەجمەدین زۆر بە کوللـەمەرگی باسی ئەکات) مەلا بەختیار بارتەقای ساڵی ڕابردوو بێزار نەبوو، ئۆفیسەکەی بۆ ئەو سجنێکی پڕ لە ئەشکەنجەی دەروونیی بوو، ئایکۆنێك لەهەرەمی دەسەڵاتەوە چەککرا و نێردرایەوە ماڵەوە، لە ئەوپەڕی هەوای خۆیدا کە پڕ بوو لە دەرکەوتن و بەستنی کۆنگرەی ڕۆژنامەنووسیی قەرەباڵغ لە مایک، گەڕایەوە بۆ ناو ئۆفیسێکی چۆڵ! ...\nلەلایەن ستاندار Posted on تشرینی یه‌كه‌م 28, 2020 132 جار بینراوە\nبەختیار شارەزوری و سەرکەوتی جیهاز عێراق لە بەردەم بەریەککەوتنی نەرم و ڕەقی ئەمریکا و ئێراندا بوەتە سەکۆیەک بۆ نمایشی هێزە دەرەکیەکان ، ئەم دو هێزە لە نێوان ململانێکانیاندا عێراقیەکانیان کردوەتە هۆیەک بۆ بەرژەوەندی ئابوری و هەمەلایەنەی خۆیان ، لەم نێوەندەدا ئەوەی دەبینرێت ئیرادەی هیچ هێزێک کە ناو بنرێت هێزی عێراقی لەوپەڕی لاوازیدا بوە و ئێستەش ...\nلەلایەن ستاندار Posted on ئاب 27, 2020 250 جار بینراوە\nکازم عەباس زەندی ئێمەی کورد لەزۆر بۆنەدا باس لەشەڕی چالدێران و گلەیی لەڕێککەوتنی سایکس بیکۆو لۆزان دەکەین و سیڤەر بەبیر خۆمان دەهێنینەوە، چونکە کە زلهێزەکان نەخشەیان پێکێشاو سنورەکانیان دیاریکرد، تێیدا خاکەکەمان دابەشکراو گوێ بەمافی کوردان نەدرا، لەئێستاشدا ئەم ولاتانە بەیەکەوە پاراستنی ئەم سنورانە بەئەرکی خۆیان دەزانن، چونکە مانەوەی سنورەکان بۆ نەتەوەکانی عارەب ...\nلەلایەن ستاندار Posted on ئاب 10, 2020 121 جار بینراوە\nفۆتۆ ستۆری: دیار مەزھەر لەگەڵ ھاتنی ڤایرۆسی کۆڕۆنا و دابەزینی نرخی نەوت دروست بوونی قەیرانی دارایی لە ھەرێمی کوردستان دوکاندار و کاسبکارانی ھەرێمی کوردستان بە گشتی و ھەولێر بەتایبەتی تووشی زیانێکی زۆر ھاتوون لەو ناوەش بەشێک لە دوکانەکانی داون تاونی شاری ھەولێر لەبەر بێ بازاڕی و گرانی کرێ دوکانەکانیان ناچاربوون دوکانەکانیان دابخەن یٔەوەش زەرەروو زیانێکی ...\nلەلایەن ستاندار Posted on ئایار 22, 2020 100 جار بینراوە\nستاندەر ئەحمەدی حاجی رەشید، ئەندامی لیژنەی دارایی ئەنجومەنی نوێنەران رایدەگەیەنێت لەلایەن سەرۆك كۆمار و نوێنەری نەتەوەیەكگرتوەكان بە كازمی راگەیەنرا مووچەی فەرمانبەرانی هەرێم بنێرێت. ناوبراو لەدیدارێكی بەشی كوردی دەنگی ئەمریكا وتیشی هەرێم و بەغدا گەیشتونەتە سیغەیەك كە هەرێم 250 هەزار بەرمیل نەوتی رۆژانە ونیوەی داهاتە فیدرالیەكان بداتە بەغدا لەبەرامبەر 500 ملیار دیناری مانگانە. ئاماژەی بەوەش كرد ...\nلەلایەن ستاندار Posted on ئایار 21, 2020 107 جار بینراوە\nسەلاح خدر سەرچەتە تەها عەبدولڕەحیم عەبدوڵا بەکر غەسانی ناسراو بە حاجی عەبدولناسر قەرداش یان ئەبو محەمەد کە ئەمڕۆ لەلایەن دەزگا ئەمنیەکانی عێراقەوە دەستگیرکردنی ڕاگەیەندرا، بەڕەگەز تورکمانی شارۆچکەی تەلەعفەری عێراقە چەند کەس لە بنەماڵەکەی لەناو داعشدان. قارداش جیاواز لە هەندێک سەرچەتەی داعش و ئەلقاعیدە باڵی تورکیا بوون لەناو داعش دا و ڕاستەوخۆ ڕێنمایی لە دەزگای میتی ...\nلەلایەن ستاندار Posted on ئایار 18, 2020 ئایار 18, 2020 99 جار بینراوە\nستاندەر دوای ئەوەی لە دهۆك دەنگی نارەزایی مامۆستایان و فەرمانبەران بەرزبویەوە بەهۆی دواكەوتنی مووچە، لقی دهۆكی یەكێتی زانایانی ئایینی ئیسلامی كوردستان بەتوندی بەرامبەر ئەو خۆپیشاندانە وەستایەوە و هێرشی كردە سەر خۆپیشاندەران، ئەو هەڵوێستەش نارەزایی لەلایەن لقەكانی تری ئەو یەكێتیە دروستكردووە لە شارەكانی تر و پێیان وایە نابێت مامۆستایانی ئایینی وەك دژی نارەزایی و داواكاری فەرمانبەران ...\nلەلایەن ستاندار Posted on نیسان 9, 2020 110 جار بینراوە\nستانده‌ر بەر لە ڕاسپاردنی مستەفا کازمی لەلایەن سەرۆک کۆماری عێراق بۆ تەشکیلکردنی کابینەی نوێی حکومەت نێچیرڤان بارزانی سەرۆکی هەرێمی کوردستان پشتیوانی خۆی بۆ ناوبراو دەربڕی. ئەو پشتیوانیە پێشوەختەی سەرۆکی هەرێم کاردانەوەی جۆراوجۆری بەدوایخۆیدا هێنا و ئەحمەدی حاجی ڕەشید پەڕلەمانتاری کۆمەڵی ئیسلامی لە پەڕلەمانی عێراق دەڵێت “نێچیرڤان بارزانی په‌یوه‌ندی به‌پێنج هێزه سیاسیه سه‌ره‌كیه‌كانی هه‌رێمه‌وه كردووه، پێی ...\nلەلایەن ستاندار Posted on نیسان 8, 2020 نیسان 11, 2020 80 جار بینراوە\nستاندەر دوا نیوەرۆی ئەمرۆ لە راگەیەنراوێكدا سەرۆكی هەرێمی كوردستان پشتیوانی خۆی بۆ كاندیدكردنی مستەفا كازمی سەرۆكی دەزگای هەواڵگری بۆ پۆستی سەرۆك وەزیران لە عێراق ئاشكراكرد، ئەو پشتیوانیە لەكاتێكدایە هێشتا عەدنان زورفی كاندیدی رەسمی راسپێدراوە بۆ پۆستی سەرۆك وەزیرانی عێراق. بەگوێرەی لێكدانەوەی بۆردی توێژینەوەی دەزگای ستاندەر ئەو هەنگاوەی سەرۆكی هەرێم مەترسی بۆ سەر هەرێمی كوردستان دەهێنیت ...


گوڵستان سەعید: پێویستە پارتی و عێراق ڕوونکردنەوە لەسەر هێرشەکەی شەنگال بدەن – کوردی – RojNews.News\nگوڵستان سەعید: پێویستە پارتی و عێراق ڕوونکردنەوە لەسەر هێرشەکەی شەنگال بدەن\n28/02/2020 - 10:04:19 pm\nهەینی, 17 أغس 2018 – 07:34 ڕۆژنیوز – سلێمانی\nدوێنێ فڕۆکە جەنگییەکانی دەوڵەتی تورک هێرشیان کردە سەر گەلی شیلۆ لە شەنگال و زەکی شەنگالی، ئەندامی کۆردناسیۆنی جڤکی ئێزدی-یان شەهید کر، لەوبارەیەوە گوڵستان سەعید ئەندامی جڤاتی نیشتیمانی بزوتنەوەی گۆڕان بۆ ڕۆژنیوز دەدوێت.\nگوڵستان سەعید، وتی:”بەردەوام دژایەتی لەشکرکێشی و سنووربەزاندنەکانی تورکیا دەکەم بۆ سەر هەرێمی کوردستان، لەشکرکێشییەکانی تورکیا هیچ واتایەک بۆ مرۆڤایەتی ناهێڵێتەوە، ئەوە زوڵمە بەرامبەر بە گەلێک کە هەموو ژیانی لە تێکۆشان و شۆڕشدا بەسەر بردووە، هێرشەکانی تورکیا ئارامی هەرێمی کوردستان و ژیانی خەڵک تێک دەدات و ماڵوێرانی لێدەکەوێتەوە”.\nلە بارەی بوونی دەستی حکومەتی عێراق و وەک ئەوەی بانگەشە دەکرێت، ناوبراو وتی:”ئەگەر ئەوان لێی بەرپرس نین دەبێت ڕوونکردنەوە بدەن، چونکە بەرپرسیارێتی ئارامی و ئاشایش و ژیانی خەڵکی ئەم وڵاتە لە ئەستۆی دەسەڵاتدارانە، نابێت بەردەوام مەترسی لەسەر ژیانی خەڵک هەبێت و بەردەوام مەترسی ئەوە هەبێت کە داگیرکەران هێرش بکەنە سەرمان”.\nگوڵستان سەعید پێی وابوو، کە لەبەرامبەر هێرش و پیلانی داگیرکەراندا، زۆرگرنگە کە کورد یەکدەنگ و یەکگرتوو بێت و وتیشی: نابێت هیچ لایەنێک لەگەڵ داگیرکەران دەست تێکەڵ بکات سڕینەوەی بەشێکی دیکەی کوردستان، یان ئەو لایەنانەی کە لە لەناوخۆدا بەرهەڵستییان دەکات، ئەوە کارێکی قبوڵنەکراوە.\nکەنەکە لەدژی هێرشەکەی سەر شەنگال داوای هەڵوێستی جددیی دەکات\nڕۆژنامەنووسان: ئەركمان ئەوەیە دژی داگیركاریی بێدەنگ نەبین


داواکاری گشتی و پـۆلیسی هۆڵەندا دەڵێن ئەگەری هاندەری تێرۆرستی لە پـشت ڕووداوەکەی دوێنێ دووشەممەی شاری ئوتریخت زیاتربووە، پاش ئەوەی نامەیەکیان لە ناو ئەو ئۆتۆمبیلەدا دۆزیوەتەوە کە گومان‌لێکراوی سەرەکی پـێی هەڵهاتبوو.\nلە ڕاگەیاندنێـکی هاوبەشدا داواکاری گشتی و پـۆلیس ئەمڕۆ سێشەممە گوتیان جگە لە نامەکە و شێوازی هێرشەکە، شتی دیکەیان بۆ ڕوونبووەتەوە کە وەها دەکەن ئەگەری هاندەری تێرۆرستی زیاتربێت.\nپـۆلیسی هۆڵەندا گۆکمان تانیش تەمەن 37 ساڵی دەستگیرکردووە کە گومان‌لێکراوی سەرەکیـیە و 2 پـیاوی دیکەش، تەمەنیان 23 ساڵ و 27 ساڵ، ئەوانیش دەستگیرکراون. پـۆلیس ئەو ئۆتۆمبیلەشی دۆزیوەتەوە کە گۆکمان تانیش پـێی هەڵهاتبوو.\nپـۆلیسی شاری ئوتریخت لە ڕێگەی تویتەرەکەیەوە زانیاری زیاتری لە بارەی قوربانیـیەکانەوە داوە، دەڵێت ژنێکی تەمەن 19 ساڵ و دوو پـیاو 28 ساڵ و 49 ساڵ کوژراون. سێ کەسیش برینەکانیان قورسە و بریتین لە پـیاوێکی 74 ساڵ و دوو ژن تەمەن 20 ساڵ و 21 ساڵ.\nداواکاری گشتی و پـۆلیس دەڵێن هەتا ئێستا هیچ پەیوەندیـیەکیان لە نێوان گومان‌لێکراوەکە و قوربانیـیەکان نەدۆزیوەتەوە. پـێشتر چەند میدیایەکی هۆڵەندی و تورکی گوتیان شیانی هەیە کێشەی خێزانی لە پشت ڕووداوەکەوە بێت.


بڕگەیەكی پڕۆگرامەكانی خوێندن، مامۆستایانی ئایینی دەهێنێتەدەنگ - تۆڕی میدیایی خەڵک\nبڕگەیەكی پڕۆگرامەكانی خوێندن، مامۆستایانی ئایینی دەهێنێتەدەنگ\nلەبەرانبەر بێڕێزیكردن بە ئایینی پیرۆزی ئیسلام\nهەواڵ بڵاوکراوەتەوە: 11/12/2021\nبێ ڕێزیكردن بە ئایینی پیرۆزی ئیسلام لە پەرتوكی كوردی پۆلی دەیەمی ئامادەیی، كاردانەوەی جیاوازی بەدوای خۆیدا هێنا و داواش دەكرێت بە زووترین كات ئەو بابەتە لە پڕۆگرامی خوێندن بسڕدرێتەوە، ئەگەرنا داوای یاسایی دژی وەزارەتی پەروەردە تۆمار دەكرێت.\nد.یەعقوب حوسەین مامۆستای ئایینی بە (خەڵك)ی ڕاگەیاند، سبەینی لەگەڵ ژمارەیەك لە وتاربێژان و مامۆستایانی ئایینی لەگەڵ وەزیری پەروەردە كۆدەبینەوە پێش ئەوەی ڕێگای دادگا بگرینەبەر و تاوتوێی بابەتەكە دەكەین.\nوتیشی”ئەو هەنگاوانەی دەنرێت هیچ شتێكی باش بەخۆیەوە نابینێت، بەڵكو ڕق و كینە دروست دەكات بەرانبەر ئایینەكانی دیكە”.\nئاشكراشیكرد، ئەو جۆرە بابەتانە شیرازەی ئایینەكان لە هەرێم تێكدەدات، ئەمەش لەكاتێكدایە هەرێم پێكەوەژیانێكی زۆر باشی هەیە و خۆش نییە لەسەر پڕۆگرامێك شیرازەی ئایینەكان تێكبچێت.\nكێشە بۆ دابەشكردنی نەوتی هاووڵاتیان دروست دەبێت\nپەروەردە؛ ئەو بڕگەیەی باسی پێغەمبەری ئیسلامی دەكرد لە پڕۆگرامی خوێندن سڕیەوە\nخەڵك – وەزارەتی پەروەردەی حكومەتی هەرێم ڕایدەگەیەنێت، بڕیاردرا بەلادانی ئەو بڕگە و دەستەواژەی باس لە(حاشاكردن لەدینی محەمەد دەكات)، دەشڵێت،"لە…\nوەزارەتی پەروەردە خوێنكارانی پۆلی 12 ئاگاداردەكاتەوە\nخەڵك- وەزارەتی پەروەردەی حكومەتی هەرێمی كوردستان خوێندكارانی پۆلی 12 ئاگاداردەكاتەوە سەبارەت بە دووبارە دروستكردنەوەی بڕوانامەی ئەلیكترۆنی…\nوەزارەتی پەروەردە؛ بڕیاری لێخۆشبوون بۆ فڕۆشگای قوتابخانەكان دەردەكات\nخەڵك وەزارەتی پەروەردەی حكومەتی هەرێم ژمارەیەك ڕێنمایی نوێ بۆ فرۆشگای قوتابخانەكان دەكرد و ڕێژەی 15% ی پارەی وەرگیراو دەگەڕێننەوە بۆ خاوەن فڕۆشگاكانی…\nڕاگەیەنراوێكی هاوبەش لەلایەن وەزارەتی خوێندنی باڵا و پەروەردەی هەرێمەوە\nخەڵك هەردوو وەزارەتی خوێندنی باڵا و توێژینەوەی زانستی لەگەڵ پەروەردەی حكومەتی هەرێم ڕایانگەیاند، ڕەشنووسی ستراتیژی گەشەپێدانی خوێندنی پیشەیی…\nخەڵك- بەشی هەواڵ بریكاری وەزارەتی پەروەردەی حكومەتی هەرێم ڕایدەگەیەنێت، سبەی ئەنجومەنی وەزارەت كۆدەبێتەوە بۆ مەبەستی تاوتوێ كردنی كردنەوەی دەرگای…\nوەزارەتی پەروەردە بڕیارێكی لەبەرژەوەندی خوێندكارانی 12ی ئامادەیی دەركرد\nخەڵك وەزارەتی پەروەردەی هەرێم بڕیاریدا 10نمرە ببەخشێتە خوێندكارانی 12ی ئامادەیی بەمەبەستی داخڵبوونیان لە ئەزمونە گشتییەكان. وەزارەتی پەروەردەی…\n12 کانونی یەکەم 2021 4.30 pm\nخەڵك – وەزارەتی پەروەردەی حكومەتی هەرێم ڕایدەگەیەنێت، بڕیاردرا بەلادانی ئەو بڕگە و دەستەواژەی باس لە(حاشاكردن…\nوەزارەتی پەروەردە لە بارەی دانانی نمرەی ئەمساڵی خوێندن چەند بڕیارێكی دەركرد\n03 مارس 2021 4.00 pm\nخەڵك وەزارەتی پەروەردەی حكومەتی هەرێمی كوردستان لەبارەی شێوازی دانانی نمرە و تاقیكردنەوەكان چەند بڕیارێكی دەركرد،…\n02 کانونی یەکەم 2021 9.28 am\nخەڵك- وەزارەتی دارایی و ئابووری حكومەتی هەرێم ڕایگەیاند، ئەمڕۆ پێنج شەممە و یەك شەممەی هەفتەی داهاتوو مووچەی…


ناره‌زایه‌تى له‌سه‌رده‌مى ته‌كنه‌لۆجیا\nخانم زه‌ینه‌ب تۆفیق ،كه نووسه‌رێكى توركه و كۆمه‌ڵناسه ، پسپۆریه‌كه‌ى له بوارى كاریگه‌رى ته‌نه‌كه‌لۆجیا له‌سه‌ر په‌یوه‌ندیه كۆمه‌لایه‌تیه‌كانه له زانكۆى كارۆلیناى باكور له ئه‌مریكا كار ده‌كات،پرسیارێكى گرنگ ده‌ورژێنت و ده‌پرسێت : (بۆچى له جیهانى ئه‌مرۆ كه په‌یوه‌ندى له نێوان مرۆڤه‌كان ئاسانتر بوه بۆ كۆبوونه‌وه و گرد بوونه وه له ریگاى ته‌كنه‌لۆجیا و تۆره كۆمه‌ڵایه‌تیه‌كانه‌وه، به‌ڵام ئه‌نجامى ئه‌م كۆبوونه‌وه و نارازه‌یه‌تیانه به‌رده‌وام نائۆمێدى و ره‌شبینیه یاخود به ده‌ست نه‌هێنانى ئامانجه‌كانى لێكه‌وتۆته‌وه) ئه‌م خانمه باسى كۆبوونه‌وه‌ى مارتن لۆسه‌ر كینگ ده‌كات له ساڵى 1963 له پێناوى مافه مه‌ده‌نیه‌كانى له ئه‌مریكا،كه زیاتر له 250 هه‌زار ره‌ش پێست و سپى پێست له گۆره‌پانى لینكۆلن ئاماده‌ى بوون ،كه نه تۆره كۆمه‌ڵاتیه‌كان بوونى هه‌بوو نه ته‌كنه‌لۆجیاى په‌یوه‌ندى كردن به‌رده‌ست بوو وه‌كو ئه‌مرۆ، به‌راوردى ئه‌كات به گردبوونه‌وه‌كانى ئه‌مرۆ له‌سه‌رانسه‌رى جیهان، وه‌كو به‌هارى عه‌ره‌بى به گشتى گردبوونه‌وه‌ى ساحه‌ى ته‌حریرى  میسر له 2011 به تایبه‌تى ، هه‌روه‌ها كۆبوونه‌وه‌ىى گه‌وره‌ى باغچه‌ى ئێزى له ئه‌ستنه‌بول له 2013.گردبوونه‌وه‌كانى سه‌رده‌مى ته‌كنه‌لۆجیا به خێرایی روو ده‌ده‌ن ، به‌ڵام ئامانجه‌كانى ناپێكن . ئه‌م خانمه ده‌ڵێت ( به ئاسان كردنى گردبوونه‌وه‌ى گه‌وره‌ى خه‌ڵك له رێگاى ته‌كه‌نه‌لۆجیا،مه‌رج نیه ئامانجه‌كانیش به ئاسانى به دى بێت).ئه‌و خانمه زیاتر به‌رده‌وام ده‌بێت و ده‌ڵێت: بزووتنه‌وه‌ى مارتن لۆسه‌ر له سه‌ره‌تاكانى ساڵى 1955 ده‌ستى پێكرد،واته دواى هه‌شت ساڵ له كاركردن و په‌یوه‌ندى فیزیكى نێوان به‌شداربوان ،وایكرد كه مرۆڤه‌كان زیاتر له نزیكه‌وه یه‌كترى بناسن و كار كردنى پێكه‌ویى زیاتر بێت ،هه‌روه‌ها ئه‌زموونى كه‌سه‌كان له خۆئاماده‌كردن بۆ گردبوونه‌وه‌كه به ناو دنیایه‌ك گرتن و چاودێركردن و ئازار تێپه‌رى واى له‌و كه‌سانه كرد كه به‌شداریان كردوه زیاتر بڕوایان به‌و كاره هه‌بێت كه له پێناوى كۆبونه‌ته‌وه. ئه‌م خانمه به‌رده‌وام ده‌ڵێت: ( له ئه‌مرۆدا ره‌نگه مرۆڤ له‌م كۆبوونه‌وه خێرایانه باشییه‌كانى كارى له‌سه‌ر خۆ له بیر بچێت، باشییه‌كانى كارى له‌سه‌ر خۆ ئه‌وه‌یه كارى ده‌سته‌جه‌معی و بیركردنه‌وه‌و لیك تێگه‌یشتنى ده‌سته‌جه‌معی ئاسانتر ئه‌كات ، رۆحى ئیش كردن به گروپ زیاتر په‌ره پێئه‌دات ، وه‌بریاره قورسه‌كان پێكه‌وه ئه‌درێت ، وه تواناى پارێزگارى كردن له یه‌كگرتن ئاسان ده‌كات سه‌ره‌راى جیاوازیه‌كان.\nئه‌م خانمه ده‌ڵێت( كاتێك ته‌ماشاى وێنه‌ى ئه‌و حه‌شاماته‌ى لوسه‌ر كینگ ده‌كه‌یت، ته‌نها كۆبوونه‌وه‌یه‌كى فراوان نابینیت و وتارێكى به هێز نابیستى، به‌ڵكو ئه‌و هه‌ول و و زه زۆره‌ش ئه‌بینیت كه سه‌رف كراوه له پشت ئه‌م كۆبوونه‌وه‌یه، وه ترسى ده‌سه‌ڵات زیاتر ده‌بێت له‌و توانایانه‌ى ئه‌م كۆبوونه‌وه‌یان رێك خستوه، پێچه‌وانه‌ى ئه‌و هه‌موو كۆبوونه‌وه گه‌ورانه‌ى له سه‌رده‌مى ئه‌مرۆ رووده‌دات ، كه هه‌ر زوو بێتاقه‌تى و نه‌بوونى دانێك كه توانى گاز گرتنى درێژى هه‌بێت به دى ده‌كرێت،هه‌ر ئه‌مه‌ش وا ده‌كات ده‌سه‌لاتداران لێیان نه‌ترسن).


بەڕێوەچوونی کۆبوونەوەی زانایانی ئیسلامیی پاکستان بۆ بەرنگار بوونەوەی تیرۆریزم و توندئاژۆیی - SAHAR KURDISH (Sorani)\nته‌مووز 07, 2020 16:56 Asia/Tehran\nزانایانی ئیسلامیی پاکستان بە بەڕێوەبردنی کۆبوونەوەیەک لە ئیسلام ئابادی پێتەختی ئەم وڵاتە جەختیان کرد لە سەر بەرنگار بوونەوەی تیرۆریزم و توندئاژۆیی.\nبە پێی ڕاپۆرتی ئیرنا، زانایانی ئایینیی پاکستان دوێنێ دووشەممە لە کۆبوونەوەکەیاندا بۆ بەرەڤانی کردن لە سیمای ئاشتی خوازانە بوونی ئیسلام لە بەرامبەر دیاردەی نەگریسی توندئاژۆیی و ھەنگاوی چەواشەکارانەو تێکدەرانەی تەکفیری و تاقمە تیرۆریستەکان لەوانە داعش ، بەرەیەکی ھاوبەشیان پێکھێنا.\n«پیر نودۆلحەق قادری» وەزیری کاروباری ئایینیی پاکستان لە دانیشتنەکەدا سەبارەت بە جم و جوڵەکانی ئەم دواییەی ڕەوتی تەکفیری لە پاکستان نیگەرانی دەربڕی و وتی: دووبەرەکی سازکردن لە نێو کۆمەڵگای ئیسلامی ھەنگاوێکی شەیتانی و بانگێشتن بۆ یەکرتن و یەکانگیر بوونی ئیسلامی کردارو ئەرکێکی ئیسلامییە.\n«مەولانا موحەممەد عەبدولخەیر ئازاد» ئیمام جومعەی مزگەوتی شاری لاھوور، «پیر نەقیب ڕەحمان» لە مامۆستایانی ئایینیی پایەبەرزی سوننەی پاکستان، زانا «عاریف واحیدی» سکرتێری گشتیی ئەنجومەنی زانایانی شێعەو کۆمەڵێکی تر لە کەسایەتییە ئایینییەکانی پاکستانیش لەم دانیشتنەدا وێڕای ئیدانەکردنی جم و جوڵی تەکفیرییەکان، جەختیان کرد لە سەر ھێزمەند کردنی یەکێتی و یەکانگیر بوونی نێوان کۆمەڵگای موسڵمانانی ئەم وڵاتە.


:: PM:01:04:11/09/2021 \nتا ھەنووكەش نازانین سەركەوتن چییە، چۆن سەردەكەوین و كێ سەركەوتووە؟ لە دەستپێكدا دەبێ بزانین سەركەوتن بۆ كەسێكی دەوڵەمەند و ملیاردێر، خاوەن شووقە و كۆشكێكی ناوازە، خاوەن ژنێكی جوان و ناودار، ئۆتۆمبێلكی مۆدێرن و پێشكەوتوو نییە، هه‌روه‌ها گەیشتن نییە بەوەی خەڵك و كەسانی تێگەیشتوو و ناسراو پێی گەیشتوون. به‌ڵكو سه‌ركەوتن گەیشتنە بەوەی خۆت دەتەوێ نەك ئه‌وه‌ی خەڵك دەیه‌وێ؟\nكەسێك حەز دەكات ببێت بە مامۆستا، بوو بە مامۆستا، با مامۆستای ھونەر و وەرزشیش بێ، كەسێك حەز دەكات لە بواری پزیشكی كار بكات، بوو بە پەرستار با نەبێتە پزیشكیش، لە خۆیدا ئەوانەی گەیشتن بەو ئاواتەی كە ھەیانە كەسی سەركەوتوون، بەڵام نابێ ئەوە لە یاد بكەین ئەگەر مرۆڤ لە ھەر شوێنێكدا زیرەك و بەئەزموون بێت، جێی شانازییە، لەوانەیە ھەندێكمان ئاواتمان بە پێشمەرگەیی بێ، ھەندێك پزیشك و ھەندێكیش مامۆستا، گرنگ ئەوەیە كە بەدەستیان ھێنا، با لە خراپترین و ناخۆشترین كات و سات و شوێنیشدا بێت، گرنگ ئه‌وه‌یه پێی گەیشتی.\nئەوەی سەیر و ناخۆشە، خەڵك ئامانج و ئاواتی یەكتر نازانن، كاتێك كەسێك بڕوانامەی بەكالۆریۆس ئاواتی بووه و بەدەستی ھێناوه، خەڵك ئەوكات دەیچوێنن بە كەسێك كە ماستەر و دكتۆرای بەدەست ھێناوە، تا بڕوانامەكەی لەبەرچاو دەخەن، لە باتی ھاندان و پشتیوانی بۆ ئه‌وه‌ی بتوانێ زیاتر و زیاتر لەبارەی پسپۆڕییەكەی بزانێ، بەداخەوە ئەمە لە كۆمەڵگەی خۆماندا به روونی دەبینرێت و خوێندنەكەیشی لەبەرچاو دەخەن، به‌وه ئاواتەكەی لەژێرگڵ دەنێن.\nپڕبایەخترین شت كە مرۆڤ تێیدا سەركەتوو بێت، ئارامی و ئاسوودەیی كەسێكە لە پیشەی خۆیدا، بەدڵنیاییەوە ھەر كەسێك ئەگەر كارمەندی شارەوانیش بێت،ئ ەگەرپزیشك و پرۆفیسۆر و مامۆستا و وەزیر بێ، ئەگەر لە كارەكەیدا ئارام و ئاسوودە نەبوو، خۆشەویستی بۆی نەبێ، بەدڵنیاییەوە ئەو پڕۆژە و كارەی لەژێر دەستیدایە، بە باشترین شێوە نایگەیەنێتە ئامانج و شوێنی مەبەست، بۆیە تا دەتوانن ئەگەر لە كرێكاریشدابن، خۆشەویستیتان بۆی ھەبێت و بە ئه‌شقه‌وه ئەنجامی بدەن، بێگومان لە نزیكترین كاتدا سوود و قازانجی بەدەست دێنن، چونكه به ویژدان و خۆته‌رخانكردنه‌وه كاره‌كه ده‌كه‌یت.\nمرۆڤ بۆ ئەوەی سەركەوتوو بێت، دەبێ دەیان قوربانی بدات تا بەدەستی دێنێت، بە كەوتنێك مرۆڤ شكستخواردوو نابێ، بەڵكو بەمانەوەی لەسەر زەوی دەبێتە كەسێكی شكستخواردوو، ژیان وەك یاسای زۆرانبازی وایە، ئەگەر بە بۆكسێك كەوتی، نادۆڕێی، به‌ڵام كه ھەڵنەسیتەوە ئەوكات دەدۆڕێی.\nبۆ ئەوەی سەركەوتوو بیت، دەبێ خۆت ھەوڵ بده‌یت نەك كەسانی دەوروبەر، قوربانیش بده بۆ سه‌ركه‌وتن، ھەموو ڕێیەك تاقی بكه‌وه تا ئامانجەكەت بەدەست بێنیت، گرنگ ئه‌وه‌یه ناكرێ بوەستی له هه‌وڵدان. كاروانی ئاواتی خۆت بۆ كه‌س مەوەستێنە، ھاوڕێیەتی ئەوانه بوەستێنە كه كاروانەكەت خاو ده‌كه‌نه‌وه.\nئەو ئاواتەی دەیان شەو شەونخوونیت بۆ كردووە و بەخەیاڵیەوە خەوتووی، بە رۆژ ئارەقت بۆ رشتووە و بۆی ماندووبوویت تا بەدەستی بێنی، ساڵانێكە لەناو مێشكتدا مەلە دەكات، لە شوێندا نییە بێتە ھزر و بڕوا، بەم ھەموو ماندووبوون و هه‌وڵدانه مەوەستە تا دەگەی بەوەی دەتەوێ، بێگومان ئاوا ده‌گه‌ی به ئاواته‌كه‌ت.\nراستییەكەی پێشتریش ئاماژەم بەوە كرد تا ئاواتی كەسەكە نەزانین كە پێیگەیشتووە یان نا، نازانین كەسەكە سەركەوتووە یان نا، بەڵام ھەندێك نیشانە و ئاماژە دەرخەری سەركەوتنی كەسەكەمانن، وه‌ك ئه‌وه‌ی كەسێك بە ڕاستی خەمخۆری وڵات و نیشتمان و پیشەكەی بێت، ھەستی مرۆڤبوونی گەیشتبێتە لووتكە، بەدڵنیاییەوە دەرخەری سەركەوتنەكەیەتی، پزیشكێك بەدڵێكی وا خەڵك چارەسەر بكات، وەك ئەوەی چارەسەری خۆی بكات، مامۆستایەك وا قوتابیان پەروەردە بكات، كە ھەمان ھەستی كوڕ و كچی خۆی بۆیان دەردەخات، كارمەندێكی شارەوانی وا شەقام و كۆڵان و شوێنەكان پاك دەكاتەوە، وەك ئەوەی ماڵی خۆی پاك بكاتەوە.\nتوێژەران و كارمەندانی خانەی بەساڵاچووان وا كەسوكاری بەساڵاچوو خزمەت دەكەن، وەك ئەوەی دایك و باوك و كەسێكی نزیكی خۆیان بێت. ئەمانە كە دەبینی، گەواھیدەری كەسانی سەركەوتوو دەدەن لە پیشەكەیان و پسپۆڕییەكانیان.\nمرۆڤی سەركەوتوو بەشێوەیەك خزمەت بە خەڵك دەكات، وەك ئەوەی ئەم خزمەتەی بۆ خۆی بێت جا لە ھەر پیشە و پلە و پۆستێكدا بێت. كه‌واته هه‌ر كارێكتان كرد به ئه‌شقه‌وه بیكه‌ن و له كه‌وتن نائومێد مه‌بن، چونكه مرۆڤی توانای زۆره و ده‌گات به ئامانجه‌كانی.


که‌شتی فڕۆکه هه‌ڵگری ئه‌مریکا ده‌چێته هه‌رێمی که‌نداو وه‌ک وه‌ڵام به قه‌یرانی عێڕاق\nله‌گه‌رمه‌گه‌رمی قه‌یرانی عێڕاقدا، وڵاته‌یه‌کگرتووه‌کانی ئه‌مه‌ریکا فه‌رمانی داوه که‌شتییه‌کی فڕۆکه‌هه‌ڵگری بچێته ناوچه‌ی که‌نداو. وته‌بێژی پنتاگۆن جان کربی ده‌ڵێت وه‌زیری به‌رگری ئه‌مه‌ریکا چاک هێگل شه‌ممه فه‌رمانی دا که‌شتی فڕۆکه‌هه‌ڵگری "جۆرج.ئچ.دبلیو.بۆش" له باکوری ده‌ریای عه‌ره‌ب به‌رۆ که‌نداو بکه‌وێته ڕێ. کربی ده‌ڵێت ئه‌م فه‌رمانه "ده‌ستی سه‌رۆک ئۆباما زیاتر ده‌کاته‌وه ئه‌گه‌ر بێتو بژاری له‌شکری بخرێته به‌رچاو بۆ پاراستنی ژیانی ئه‌مه‌ریکاییه‌کان، وڵاتییان و به‌رژه‌وه‌ندییه‌کانی ئه‌مه‌ریکا له عێڕاقدا."\nشه‌ممه، به سه‌دان پیاوی گه‌نجی عێڕاق، ڕژانه ناوه‌نده‌کانی خۆبه‌خشکردن له به‌غداو شوێنه‌کانی تر تاشه‌ڕ بکه‌ن به‌دژی ئه‌لقاعیده و ملیتانی ئیسلامی که له‌م هه‌فته‌یه له زۆربه‌ی باکور پێشڕه‌وییان کرد. خۆ به‌خشه‌کان به پیر فتوای ئایه‌توڵڵا عه‌لی سیستانی چوون.\nوته بێژێک به ناوی ئایه‌توڵڵا سیستانی داوای له عێڕاقییه‌کان کرد "شه‌ڕی تێرۆریستان بکه‌ن له پێناو به‌رگریکردن له وڵات، گه‌له‌که‌ی و شوێنه پیرۆزه‌کانی." ئه‌و گوتی شه‌ڕکردن به‌دژی ملیتانان ئه‌رکی هه‌موو که‌سێکه.


ئاوڕدانەوەیەک لەکاری ژنانی کرێکاری چێشتخانەکان! … – hkkurdistan\nHome6ئەرشیفی بابەتەکان6 ئاوڕدانەوەیەک لەکاری ژنانی کرێکاری چێشتخانەکان! …\nدەنگی کرێکار بە پێویستی زانی ژنانی کرێکاری چێشتخانەکان بەسەرکاتەوە، لەکاتێکدا ئێستا ژمارەیەکی زۆر چێشتخانە لەلایەن ژنانەوە کراوەتەوە وە هەندێکیان خاوەنداری چێشتخانەی گەورەو قاوەخانەکانیش دەکەن.\nکاتێک لە هەرێم وتەواوی ووڵاتانی ناوچەکە وێرانکاری و بێکاری بەردەوامە، هەلی کار تەواو سستە بۆ هەموو چین و توێژەکان، بەدڵنیاییەوە ژنانیش بەرکەوتەی ئەو بارودۆخە ئابوریە نالەبارەن، هەر بۆیە ژنانیش بە پێویستی دەزانن بەدوای کاری تازەو سەردەمیانەدا بگەڕێن تا بژێوی خۆیان و خێزانەکەیان بەدەست بهێنن.\nکاتێک تیمی دەنگی کرێکار چێشتخانەکانی بەسەرکردەوە، یەکەم چاپێکەوتنی دەنگی کرێکار لەگەڵ یەکێک لەژنەکان بوو کە شێفی چێشتخانەکە بوو بە ناوی شێف سوعاد، بۆیە ڕوی پرسیار کرایە ئەو خاتونە:\nچۆن و بۆ ئەم کارەت هەڵبژارد؟\nشێف سوعاد: هەرکاتێک نالەباری ئابوری خێزان بێزارت دەکات، بیر لە کارکردن دەکەیتەوە بەتایبەتی گەر خاوەنی بڕوانامە نەبیت، وە بیر لە کارێک دەکەیتەوە کە سەرکەوتوبیت تیایدا، منیش تەنها ئەو بەهرەیەم لەخۆمدا دەبینیەوەو چێژیشم لێ وەردەگرت بۆیە بڕیاری ئەو کارەمدا.\nئایا کارەکەت یارمەتیت دەرە بۆ پڕکردنەوەی پێداویستی ڕۆژانەی خێزانەکەت، واتە کرێی کارەکەت یارمەتیت دەدات، وە پەیوەندیت لەگەڵ ژنە کرێکارەکان چۆنە وە چەند کاتژمێر کاردەکەن؟\nشێف سوعاد: تا ڕادەیەک ڕازیم، هەرچەند ناتوانین وەک خێزانی دەوڵەمەندو خواپیاوەکان بژین، دەتوانم بڵێم وەک چینی مام ناوەند ژیان بەڕێ دەکەین، من پەیوەندیم لەگەڵ ژنە کرێکارەکاندا باشە چونکە ئێمە هاوپێشەین و یەک کێشەی چینایەتیمان هەیە وە ماوەی کارکردنیش هەشت کاتژمێرەو بەردەوام دەبێت کاربکەین بەبێ وەستان چونکە کاری چێشتخانە وادەخوازێت.\nئایا ئێوە بیرتان کردۆتەوە لەگەڵ هاوپێشەکانتانا پەیوەندیتان هەبێت وە بیر لە هەڵبژاردنی نوێنەر بکەنەوە، لەکاتێکدا ئێوە سەرقاڵی کارن بۆ چارەسەر کردنی هەر گرفت و کێشەیەک کە بێتە بەردەم کارەکانتان ؟\nشێف سوعاد: ئێمە بەهۆی بونی بارگرانی کارو سەرقاڵیمان بە بژێوی ڕۆژانەوە کاتی ئەو کارانەمان نیە، بەڵام گەر ئێوە یارمەتیمان بدەن زۆر باش دەبێت، لەوانەیە ئەوە بۆ ئێمە زۆر بەسود بێت بۆ چارەسەرکردنی کێشەکانمان.\nلەهەمان کاتدا گفتوگۆمان لەگەڵ کرێکارە ژنەکانی تر کرد لەسەر کارەکانیان و کرێێ کاریان، کە پێکهاتبون لە پاکەرەوەو پێشکەش کاری خواردن و یارمەتی دەری چێشت لێنەر، ئەمانە ژمارەیەکی زۆرن لە ژنانی چێشتخانەکان، هەریەکەیان خاوەنی کۆمەڵێ کێشەو مەینەتین.\nدواجار چاومان کەوت بە خاوەنی یەکێک لە چێشتخانەکان بەناوی (بەڕێز سۆرانەوە) کە زۆرترینی ستافی کارەکەی ژن بوون، پرسیاری دەنگی کرێکار لە خاوەن کار، لەسەر خانەنشینین کردنی کرێکارەکان بوو پرسیمان ئایا ئێوە بڕە پارەی خانەنشینی کرێکارەکانتان دەدەن بە خەزێنەی دەوڵەت تا لە کاتی خۆیدا خانەنشین کرێن، وەڵامەکەی نەخێر بوو چونکە کرێکارەکانی ماوەیەکی کەم کار لە چێشتخانەکەی دەکەن و شوێنی کار دەگۆڕن، واتە هۆکارەکەی خستە ئەستۆی کرێکارەکان، کاتێک پرسیارەکەمان بەرەو ڕوی ژنە کرێکارەکان کردەوە لەسەر دانی بڕە پارەی خانەنشینی زانیمان هیچ زانیاریەکیان نەبوو لەسەر ئەو یاسایە بۆیە وەک تیمەکە بەرچاو ڕونیمان پێدان کە پێویستە ئەو کارە بۆ دواڕۆژی خۆیان بکەن و پشتگوێی نەخەن چونکە مافی خۆیانە، کێشەی خانەنشین کردنی کرێکارنی کەرتە تایبەتەکان تەنها لە چێشتخانەکاندا نەبوو بەڵکوو لە زوربەی ناوەندەکانی کاردا بوونی هەیە.


13ی ئۆكتۆبەر |\nHome بیروڕا 13ی ئۆكتۆبەر\nئاڕاستەی ڕووداوەكانی ڕۆژئاوا لە سوریا، لەسەر پەتی جریوەیەكی دۆناڵد تره‌مپ لە تۆڕی كۆمەڵایەتیی تویتەر یاری دەكات، یارییەكەش لە گەمەی سیاسی و سەربازیدایە، كە تێیدا براوە و دۆڕاو تێكەڵن، گۆڕەپانەكەش ڕۆژئاوای كوردستانە و زیانمەندیش هەر ئەوانن، كە سەرەتاكەی هەڵكردنی گلۆپی سەوزی سەرۆكی ئه‌مه‌ریکا بوو بۆ ڕەجەب تەیب ئه‌ردۆغان لە 8ی ئۆكتۆبەرەوە لەشكركێشی بكاتە سەر ڕۆژئاوا و هێزەكانی سوپای سوریای دیموكرات (هەسەدە.)\nئەم ڕووداوە ئەگەرچی بە دڵی توركیایە، كە لەمێژە بە دیار گڵۆپەكانی واشنتۆنەوەیە، تا بە سەوز ئۆكەیی ئۆپراسیۆنی وەرگرت و هێڵە سوورەكەی بەزاند، بەڵام هێشتا تویتەكانی تره‌مپ و كاردانەوە نێودەوڵەتییەكان و دابەشبوونی ڕاڕوی كۆشكی سپی، بە دڵی جوڵە سەربازییەكانی ئەنكەرە نییە!، گەمەكاری شاراوەی دیكەش هەن كە ڕوسیا و فەڕەنسا و بەریتانیا و ئەڵمانیان، ئەنكەرەش ترسی تەڵەی گەورەی هەیە، چونكە جوڵەكانی بەجریوەن نەك ئۆكەیی سیاسەتی واشنتۆن، زۆربەی ئەندامانی ئەنجوومەنی ئاسایش و نەتەوەیەكگرتووەكانیش دژن، بەڵام ملی ڕێی گرتووە بۆ خواستی درووستكردنی ناوچەی ئارام بە زەبری جەنگ.\nڕووداوی لەشكركێشیی توركیا لەسەر ئاستی جیهانی و ناوەندە بڕیاردەرەكان پێشوازیی لێ نەكرا، بگرە لە جیهانی ئیسلامیی عەرەبیشدا سەركۆنە كرا، كە چەند دەوڵەتێكی وەك قەتەر، فەڵەستین و پاكستان و ئیسپانیای لێ دەرچێت هاومەیلی توركیا بوون، ئەوا بە گشتی ئەنكەرە سەركۆنە و پشتێكردنی وەرگرتەوە.\nڕووداوەكان و هەڵوێستەكان چ لەسەر ئاستی سیاسەتی ئەنجوومەنی ئاسایش، نەتەوەیەكگرتووەكان و كۆمكاری وڵاتانی عەرەبی یان خوێندنەوەی ئەگەرەكان لە كۆشكی سپی ئەمه‌ریكی و كرملینی ڕوسی ڕاجیا هەرچی بن، ئێستا لە پراكتیكی ڕووداوەكان لە بەرژەوەندیی سیاسیەتی چانكایای ئەنكەرەیە و لە زیانی سەرەكیی گەلی كوردە لە ڕۆژئاوا، بۆیە هەسەدە و ڕوسیا و سوریا بوونە خاوەنی ئاڕاستەیەكی دیكەی جیا لە ئاوازی جریوەكانی تره‌مپ و ئۆپراسیۆنەكەی ئەنكەرە، كە ئاڕاستەی تەسلیمكردنی ناوچەكانی چاولەسەری ئەنكەرەیە بە دیمەشقی ئەسەد.\nئەم ئاڕاستەیە لە 13ی ئۆكتۆبەری 2019، دیاری كرا، بەڵام كورد و چوارچێوەی كانتۆنەكانی كورد لە ڕۆژئاوا دەگۆڕێت، یان ڕوونتر، كورد دەخاتە بەردەم ئەگەرە نادیارەكانی دیمەشق، كە چۆن مامەڵە لەگەڵ كوردی سوریا دەكات، لە كاتێكدا لەم هاوكێشە ئاڵۆز و مامەڵەیەی تره‌مپ و ئه‌ردۆغان، وای كرد دەستی سیاسیی كورد بەتاڵ بێت لە كارتی فشار بۆ سەر دیمەشق لەسەر ئاییندەی كانتۆن و چوارچێوە كوردستانییەكەی، كە ئەمری واقیعی شەڕی داعش و نالەباریی دۆخی سوریا لە ڕاپەڕینەكانی بەهاری عەرەبی، دەرفەتقۆستنەوەی كورد و شەڕڤانان خوڵقاندیان، خوڵقاندنێك توركیای بەرەو نائۆقرەیی ئەستوور برد كە بیانووەكانی بۆ ناوچەی ئارام مكوڕتر كرد.\nسەركەوتنی شەڕڤانان و شكاندنی ئەفسانەی داعش لە كۆبانێ، هەروەها هاوبەرەیی كورد لە ڕۆژئاوا لە بەرەی هاوپەیمانیی نێودەوڵەتی لە شەڕی دژ بە تیرۆریستان، نەبوونە هێزێك بۆ پاراستنی كورد لە مەترسی و ئەجێندا شەڕەنگێزییەكانی توركیا بۆ سەر ڕۆژئاوا، بۆیە هەسەدە بە كوردەوە كەوتنە بەردەم بژاردەی گەڕانەوە بۆ بەردەم دەسەڵاتی دیمەشق كە لە 13ی ئۆكتۆبەردا ڕووی دا.\nسێ ڕۆژ دوای 13ی ئۆكتۆبەری ڕۆژئاوا، دووساڵ بەسەر ڕووداوی 16ی ئۆكتۆبەری 2017 ی پارچەی باشوور دەڕوات، كە لێكەوتەی ڕیفراندۆمەكەی 25ی ئەیلولی ئەو ساڵە بوو، كە كۆمیتەیەكی دەستەبژێری سیاسیی لایەنەكان بە سەرۆكایەتیی مەسعود بارزانی جوڵاندیان، كە سەرەنجامەكەی بە لەدەستدانی 51%ی خاكی هەرێمی كوردستان بوو، تەسلیمكردنی ئاسمان و داهات و نەوت و خاڵە سنوورییەكانی هەرێم بوو بە بەغدا، پشتتێكردنی ئاشكرای وڵاتانی زلهێز و ناوەندە نێودەوڵەتییەكان بوو، كە كاریگەیی بەشداریی كورد لە شەڕی داعش و هەڵبژاردنی هاوبەرەیی نێودەوڵەتی لە دژی تیرۆر و قوربانیدان و سەركەوتنی پێشمەرگە لە شەڕی داعش و جینوسایدی كوردانی ئێزدی نەبوونە فریادڕەسی كورد لەو تەنگژەیەی ڕیفراندۆم خوڵقاندی!.بۆیە بە بەرچاوی جیهانەوە هەرێم كەوتە بەر دڵڕەقیی چەپاندنی ناوەند و لەشكركێشیی سوپا بۆ سەر ئەو ناوچانەی پێشمەرگە لە داعش دەیپاراستن! هاوكات سڕكردن و هەڵوەشاندنەوەی ئەنجامی ڕیفراندۆمی كۆمیتەكەی بارزانی لە لایەن نێچیرڤان بارزانی، سەرۆكوەزیرانی ئەو كات نەبووە بەربەست لە گلبوونەوەی هەرێم بۆ ناو تەنگژەی سیاسی و حکومڕانیی هەرێم، تا ئەو ئاستەی كورد بەبێ هیچ كارتێكی فشار خرایە بەردەم دەسەڵاتدارانی بەغدا و هیچ مەرجێكی پێ نەبوو تا دیالۆگێكی هاوسەنگی پێ بكات، ئێستا دوای دوو ساڵ هەرێم بەو هەڵەی ڕیفراندۆمە و لەدەستدانی دەرفەتی نامەكەی تیلەرسۆن، گەڕاوەتەوە بەغدا و بەڵێنی پاراستنی یەكپارچەیی خاك و دەستووری عێراقی قبووڵە، وتەكەی مەسعود بارزانی لە یەكەم سەردانی بۆ بەغدا لە دوای ڕیفراندۆم ڕابردووی بە هەڵە لە قەڵەم دا و ویستی ڕاستكردنەوەی هەڵەكەی بۆ ناوەند بەیان كرد، ڕیفراندۆمیشی كرد بە هێزی سفركردنەوە تەنیا بۆ ڕازیبوونی بەغدا، كە زۆر درەنگوەخت لە كۆدی ڕووداوەكان تێگەیشت، كە قومارە سیاسییەكەی دۆڕانی گەورەی چنییەوە.\nلە 13ی ئۆكتۆبەری ڕۆژئاوا، دۆناڵد تره‌مپ بە تویتێك لەسەر لێكەوتەی ڕیفراندۆمەكەی بارزانی و كۆمیتەكەی، ئامۆژگاری و وەبیرهێناوەیەك دەخاتە ڕوو، كە نووسیویەتی: ״لەبیرتانە دوو ساڵ لەمەوبەر كاتێك عێراق دەیەویست لە دژی كوردەكان (لە بەشێكی دیكەی عێراق) شەڕ بكات، زۆر كەس دەیانویست ئێمە شانبەشانی كورد لە دژی عێراق شەڕ بكەین، لە كاتێكدا ئێمە كەمێك پێش ئەوە لەگەڵیان لە یەك سەنگەر بووین، من وتم نا و كوردەكانیش شەڕیان نەكرد، دوو جار وایان كرد. ئێستا هەمان شت لە توركیا دووبارە دەبێتەوە״. بۆیە ئاماژەی ئەم جریوەیەی تره‌مپ ئەوەیە كە تەماشاكەری ڕووداوەكانی ڕۆژئاوا دەبێت، وەك چۆن لە لەشكركێشیی سوپای عێراق لە16ی ئۆكتۆبەردا وای كرد.\nكورد لە سوریا مەحكومە بەو بژاردە ناچارییەی دەگەڕێتەوە بۆ چوارچێوەی دیمەشق، كە لە 13ی ئۆكتۆبەردا هەسەدە و ڕوسیا و سوریا بڕیاریان لێ دا، چونكە جیهان پشتی تێ كردوون، بەڵام پشتتێكردنێكی جیاواز، لە پشتتێكردنەكەی باشووری دوای ڕیفراندۆم، چونكە بۆ باشوور بژاردەی دەرفەت هەبوو، بەڵام لە ڕۆژئاوا تەنیا ناڕەزایی نێودەوڵەتی هەیە، كە دەردی ڕۆژئاوا چارە ناكات، بەڵام دەرفەت دەخوڵقێنێت، بەرلەوەی توركیای پشتئەستووری ناتۆ، لە ناوی بەرێت، دەبێتە گەمەكاری ڕێككەوتنێك لەگەڵ ڕوسیا و سوریا، كە دەشێت ئەم هەنگاوە پێشوازیلێكراوتری نێودەوڵەتیش بێت لە بەرامبەر لەشكركێشیی توركیا بە جریوەیەكی فریودراو.\nپشیلەی برسی، دوای هەموو جریوەیەك دەكەوێت، كە زۆر جار تەنیا برسێتییەكە دەوروژێنێ، توركیاش دوای جریوە ناڕەسمییەكانی دۆناڵد تره‌مپ، سەرۆكی ئه‌مه‌ریکا كەوت و برسییەكی داگیركاریشە، كە جریوەیەكی فریودەر بوو.\nعوسمان كاروانى، ئه‌ندامى ئه‌نجوومه‌نى سه‌ركردایه‌تیى یه‌كگرتوو: ئه‌گه‌ر هه‌یه پاڵێوراومان بۆ سه‌رۆكایه‌تیى هه‌رێم هه‌بێت


“حكومەتی هەرێم ئەو پارەیەی لە بەغداوە بۆی دێت دەبێت بیدات بە مووچە چونكە بۆ فەرمانبەرانە” – تۆڕی میدیایی خەڵک\n2020/05/22 - 11:30 AM\nخەڵك- بەشی هەوڵ\nئەندامێكی كوردی لیژنەی دارایی لە پەڕلەمانی عیراق ڕایدەگەیەنێت، حكومەتی هەرێم مولزەمە ئەو پارەیەی بەغداد دەستبەجێ دوای جەژن دابەش بكات بەسەر فەرمانبەراندا، چونكە بۆ فەرمانبەران هاتووە و دەشڵێت: ” ئەمانە ناتوانن پێشبینی سێ مانگی خۆیان بكەن بۆیە كەوتنە ئەو هەڵە گەورەیەوە”.\nئەحمەد حاجی ڕەشید، ئەندامی لیژنەی دارایی و ئابوری پەڕلەمانی عیراق لەفراكسیۆنی كۆمەڵی ئیسلامی كوردستان سەبارەت بەدەنگۆی ناردنی بڕی 400 ملیار دینار بۆ هەرێمی كوردستان دەڵێت بۆ (دەنگی كوردی ئەمریكا) دەڵێت: “حكومەتی هەرێم مولزەمە بەوەی ئەم پارەیە دەستبەجێ دوای جەژن دابەش بكات بەسەر فەرمانبەراندا، چونكە بۆ فەرمانبەران هاتووە، هەر گۆڕانكارییەك لەم پارە، ئینجا بیدات بەو كۆمپانیایانەی كە بە حسابی خۆی قەرزی لێ وەرگرتوون یاخود دواخستنی بۆ مانگی داهاتوو، ئەوە حكومەتی هەرێم ئەو لێپرسراویەتیە هەڵدەگرێ لەبەرامبەر فەرمانبەراندا، كە مووچەیان لەكاتی خۆیدا ناداتێت، ئەگەر ئەم پارەیە مانگی داهاتوو نەهات، ئەوە هۆكاری ئەوەیە حكومەتی عیراق ئەو نەختە متمانەیەی هەیەتی بە هەرێم، هەرێم ئەوەشی لەدەست داوە”.\nڕاشیگەیاند، لەپێشەوە دەبێت شیكاری بڕەكە بكەین بۆ ئەوەی بزانیین ئەمە چییە؟ ئەو بڕەی كە نێردراوە بڕیار وابوو كە 370 ملیار بێت، بەڵام دواتر كراوە بە 400 ملیار كەواتە ئەو بڕە پارەیە نیە كە لەبودجەی 2019 دا دیاری كرا بوو، كە بریتییە لە 1/12 واتە 453 ملیار دەبوایە بنێردرایە، وە بەیاسای بەڕێوەبردنی دارایی دەڵێت ئەگەر موازەنە تەشریع نەكرا، ئەوا “نەفەقاتی فیعلی بەردەوام دەبن، واتە یەك لەسەر دوانزەی ئەو بڕە پارەیەی ساڵی 2019 سەرف كراوە بۆ هەرێم، هەمان بڕە پارە بەردەوام دەبێت، كە بۆ مانگی یەك و دوو و سێ بەردەوام بووە، ئەم بڕەی كە نێردراوە 400 ملیارە، كەواتە 53 ملیاری كەمە، كەواتە لەوە تێدەگەین كە ئەمە جۆرێكە لە نیاز پاكی حكومەتەكەی كازمی بەرامبەر بە هەرێمی كوردستان، چونكە لە چەند لایەنێكەوە بە كازمی وتراوە لەوانە نەتەوە یەكگرتووەكان پێیان وتووە و پێشنیاریان بۆ كردووە هەرێمی كوردستان دۆخی خراپە پێویستە عیراق هاوكاری بكات.”\nدەربارەی ئەوەی هەر لایەنێك لەهەرێمی كوردستان هۆكاری ناردنی ئەو بڕە پارەیە دەڵێت بەهۆی فڵانە بەرپرسەوە بووە؟ ئەحمەدی حاجی ڕەشید دەڵێت: “من لە دوو سەرچاوەوە پێیان ڕاگەیاندم یەكێكیان لە نەتەوە یەكگرتووەكان و ئەویتریان لە سەرۆك كۆمارەوە، كە 10 ڕۆژ پێش ئێستا ئەو بابەتانەیان لەگەڵ مستەفا كازمی-دا تاووتوێ كردووە. بۆیە ئەویش جۆرێك لە بەڵێنی دابوو، هەفتەی پێشتریش من لەچاوپێكەوتنە ڕۆژنامەوانیەكانمدا باسم لەوە كردبوو، كە بەڵێ پارە پێش جەژن دەگاتە هەرێمی كوردستان. لەڕاستیدا لەبەرئەوەی هەرێم زۆر زەروورە بە پارە و دەستی پێ ناگات ئەگینا دەبوایە هەرێم داوای 453 ملیارەكەی بكردایە، چونكە ئەوە لایەنە یاساییەكەیەتی، ئەمە بەشە مووچەی فەرمانبەرانە، بەڵام بۆ پارەكە بەتەواوەتی نەنێردراوە؟ دەبێت ئەم پرسیارە كازمی وەڵامان بداتەوە لەگەڵ هەرێمی كوردستان كە بۆ داكۆكی ناكەن؟ كە ئەمە دۆسێیەكی یاساییە و دەبوایە عیراق پابەند بوایە بە 1/12 ی مووچەوە، بەڵام دیارە هەرێمی كوردستان داكۆكی ناكات لەسەر ئەم بابەتە دەبێت مەسەلەكە ئەوان وەڵامی بدەنەوە، كە بۆ 453 ملیار نیە؟”.\nئەحمەد حاجی ڕەشید جەختیكردەوە، ئەمە پارەیەكە (400 ملیار دینارەكە) نێردراوە بۆ ئەوەی لەم مانگەدا بدرێتە مووچەی فەرمانبەران، ئەگەر حسابی مووچەی بۆ بكەین حكومەتی ناوەندی مانگی یەك و دوو و سێ پشكەكەی هەرێمی ناردووە، كەواتە ئەمە هی پشكی مانگی چوارە، بۆیە حكومەتی هەرێم مولزەمە بەوەی ئەم پارەیە دەستبەجێ دوای جەژن دابەش بكات بەسەر فەرمانبەراندا، هەر گۆڕانكارییەك لەم پارە، ئینجا بیدات بەو كۆمپانیایانەی كە بە حسابی خۆی قەرزی لێ وەرگرتوون یاخود دواخستنی بۆ مانگی داهاتوو، ئەوە حكومەتی هەرێم ئەو لێپرسراویەتیە هەڵدەگرێ لەبەرامبەر فەرمانبەراندا،5 كە مووچەیان لەكاتی خۆیدا ناداتێت، وە ئەگەر ئەم پارەیە مانگی داهاتوو نەهات، ئەوە هۆكاری ئەوەیە حكومەتی عیراق ئەو نەختە متمانەیەی هەیەتی بە هەرێم، هەرێم ئەوەشی لەدەست داوە.”\nئاماژەی بەوەشكرد، چاوەڕێ دەكەین بابزانیین هەڵوێستی حكومەتی عیراقی چی دەبێت؟ ئەگەر مانگی داهاتوو مووچەی فەرمانبەرانی نەنارد، ئەوە دیارە ئەو نەختە متمانەیەی كە هەیەتی بە حكومەتی هەرێم ، ئەو متمانەیەش نەماوە یاخود دیوەكەی تری وەكو هاوكاری ئەو بڕە پارەیەی ناردووە بۆ فەرمانبەران، لە هەموو حاڵەتێكدا ئەم پارەیە بۆ فەرمانبەران نێردراوە، ئەم پارەیە هی فەرمانبەرانە حكومەتی هەرێم بۆی نیە دوای بخات یاخود بیداتەوە بە قەرز.\nفەرمانبەرانی هەرێملیژنەی دارایی لە پەڕلەمانی عیراقمووچه


شێخ عەبدوڵا بن زايد، وەزيرى دەرەوە و هاوكارى نێودەوڵەتى ئيمارات ئاشكراي كرد، ڤاكسينى دژە ڤايرۆسى كۆرۆناى وەرگرتووە و وێنەى كاتى وەرگرتنيشى بڵاوكردەوە.\nشێخ عەبدوڵڵا بن زايد (هەينى، 16ى تشرينى يەكەمى 2020) لە تۆڕى كۆمەڵايەتى تويتەر وێنەيەكى خۆى لەكاتى وەرگرتنى ڤاكسينى دژە كۆرۆنا بڵاوكردوەتەوە و نوسيويەتى، "وەرگرتنى ڤاكسينى دژە كۆرۆنا، ڕێگەيەك بۆ گەڕانەوە بۆ ژيانى ئاسايى".\nئاژانسى "الامارات اليوم" بڵاويكردوەتەوە، تاقيكردنەوەكان كە لە ئيمارات كراون و 31 دەوڵەت بەشداربوون و لەسەر 125 خۆبەخش كراون سەلماندويەتى، كە ڤاكسينەكە پارێزراو و چالاكە و بەرگريەكى بەهێزى دژى ڤايرۆسى كۆرۆنا دروستكردوە.\nلە سەرەتاى ئەم هەفتەيەدا ئيمارات قۆناغى سێيەمى تاقيكردنەوەكانى لەسەر ڤاكسينى ڕوسى "سپۆتنيك V" دەستپێكرد كە پەيمانگاى "گاماليا"ى فيدراڵى بۆ لێكۆڵينەوەكانى ژينگە و زيندەوەرزانى سەربە وەزارەتى تەندرروستى ڕوسيا پەرەى پێداوە.


ڤیدیۆ.. گریانی منداڵێکی شێلادزێ بەهۆی دەنگی فڕۆکەکانی تورکیاوە\nJanuary 26th, 2019 NRT\nسوڕانەوەی فڕۆکە جەنگییەکانی تورکیا بە نزمییەکی زۆرەوە و بەردانەوەی بۆمبی دەنگی بەسەر شارەکەدا ترس و دڵەڕاوکێییەکی زۆری لای خەڵکی ناوچەکە دروستکرد بەتایبەت منداڵان.\nڤیدیۆ.. فڕۆکە جەنگییەکانی تورکیا بە نزمییەکی زۆرەوە بەسەر شێلادزێدا دەسوڕێنەوە\nدوای ئەوەی خۆپیشاندەرانی شێلادزێ چوونە سەر بارەگای سوپای تورکیا لە ناوچەکەدا و کۆنترۆڵیان کرد و ئاگریان تێبەردا، فڕۆکە جەنگییەکانی تورکیا بۆ ترساندنی خەڵکی بە نزمییەکی زۆرەوە بەسەر ئاسمانی شارەکەدا دەسوڕێنەوە.\nوێنە و ڤیدیۆ.. سوتاندنی بارەگای سوپای تورکیا و چەکەکانیان لەلایەن خۆپێشاندەرانی شیلادزێوە\nبەشێک لە هاووڵاتیانی شیلادزێ دژی بۆردومانەکانی سوپای تورکیا بۆ سەر سنورەکانی هەریمی کوردستان، چوونە سەر بارەگای سوپای تورکیا لە ناوچەکەدا و دەستیان بەسەر چەکەکانیاندا گرت و ئاگریان تێبەردان.\nڤیدیۆ.. بەهۆی گەردەلولەوە پاسێک لەفڕۆکەخانەی ئەنتاڵیا وەرگەڕا\nپارێزگاری ئەنتاڵیا رایگەیاند، بەهۆی باران و گەردەلولەوە لە فڕۆخانەی ئەنتاڵیا یەکێک لە پاسەکانی فڕۆکەخانەکە وەرگەڕاوە و ١٢ کەس برینداربوون.\nڤیدیۆ.. لە هەولێر ژنێکى تەمەن ٦٠ ساڵان لەسەر شەقامەکان دەمێنێتەوە\nJanuary 25th, 2019 NRT\nڤیدیۆ: جوانترین 10 گۆڵی قۆناخی یەکەمی خولی نایابی کوردستان\nJanuary 25th, 2019 K24\nڤیدیۆ.. هەدەپە سرودی هەڵبژاردنەكانی بە كوردی بڵاوكردەوە\nJanuary 24th, 2019 Xelk\nخەڵك – بەشی هەواڵ پارتی دیموكراتی گەلان (هەدەپە) سرودی خۆی بۆ هەڵبژاردنی شارەوانییەكانی توركیا بڵاوكردەوە كە بە زمانی كوردییە و تیایدا بانگەشەی وەرگرتنەوەی شارەوا\nڤیدیۆ راپۆرت: ئێران بە سەروەرییەکی زۆرەوە چاوی لە پێشکۆتاییە\nJanuary 24th, 2019 ڕووداو\nڤیدیۆ.. دیمەنە سەرنجڕاکێشەکانی ئاژەڵان لەکاتی یاری تۆپی پێدا\nJanuary 24th, 2019 NRT\nزۆرجار بەهۆی جوڵە سەرنجڕاکێشەکانیانەوە، ئاژەڵان دەبنە جێی سەرنجی مرۆڤ، لەم گرتە ڤیدیۆییەدا چەندین جۆری جیاوازی ئاژەڵان دەردەکەون کە یاری دەکەن.\nڤیدیۆ.. سرودی هەدەپە بۆ هەڵبژاردن بڵاوکرایەوە\nسرود و ئاوازی پارتی دیموکراسی گەلان (هەدەپە) بۆ هەڵبژاردنی شارەوانییەکانی تورکیا بڵاوکرایەوە کە بڕیارە ٣١ی ئازاری داهاتوو لەو وڵاتە بەڕێوەبچێت.\nڤیدیۆ راپۆرت؛ دوو تێنسزان مێژووییەکی نوێ و گەورەیان تۆمارکرد\nدوو سەرکەوتووی یاریی کۆتایی یەکلایی بوونەوە\nڤیدیۆ.. پێشکەوتنی ژاپۆن\nهیچ گەل و نەتەوەیەک لەم جیهانەدا، دواکەوتوویى بە میرات بۆ نەماوەتەوە، بەڵام ئاسۆى گەشەکردنى هەر نەتەوە و وڵاتێک، بەندە بە هەوڵ و کۆشش و ماندووبونەوە.\nڤیدیۆ.. محەمەد حاجی مەحمود یاری توپی پێ دەکات\nمحەمەد حاجی مەحمود سکرتێری حزبی سۆشیالیستی دیموکراتی کوردستان یاری توپی پێ دەکات.\nخەڵک سپۆرت یانەی بەرشلۆنەی ئیسپانی بەفەرمی گواستنەوەی جیروم بواتینگی غانی لەیانەی ساسولۆی ئیتاڵیەوە بۆ ڕیزەکانی ئاشکرا کرد. بواتینگ لە کۆنگرەیەکی ڕۆژنامەوانیدا ڕ